Traducción de significados Capítulo Sura Al-Shu'araa - Traducción ashanti - Enciclopedia del Sagrado Corán\nTraducción de los significados del Sagrado Corán - Traducción ashanti * - Índice de traducciones\nTraducción de significados Capítulo: Sura Al-Shu'araa\nVersículo: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 108 109 110 111 112 113 114 115 116 117 118 119 120 121 122 123 124 125 126 127 128 129 130 131 132 133 134 135 136 137 138 139 140 141 142 143 144 145 146 147 148 149 150 151 152 153 154 155 156 157 158 159 160 161 162 163 164 165 166 167 168 169 170 171 172 173 174 175 176 177 178 179 180 181 182 183 184 185 186 187 188 189 190 191 192 193 194 195 196 197 198 199 200 201 202 203 204 205 206 207 208 209 210 211 212 213 214 215 216 217 218 219 220 221 222 223 224 225 226 227\nNúmero de página: 367\n1. Toaa – Siin -- Miim.\n2. Woi yε Nsεm a efri Nwoma pefee no mu.\n3. Ebia wo (de awerεhoͻ) bekum wo ho sε wͻ’nnyε agyidiefoͻ nti.\n4. Sε Yε’pε a anka Yε’besiane nsεnkyerεnee bi fri soro aba wͻn so a εbεma wͻn kͻn aberε ase wͻ ahobraseε mu.\n5. Afutusεm foforͻ biara a ebefri Ahummͻborͻ Hene no hͻ aba wͻn hͻ no gyesε wͻ’twi fa so.\n6. Ampa sε wͻn apo (Asεm no); deε wͻ’dii ho fεw no ho asεm bεba wͻn so.\n7. Anaasε wͻ’nhunuu nneεma papa ahodoͻ a Yε’ma no fifiri wͻ asaase no soͻ?\n8. Nokorε sε, nsεnkyerεnee wͻ woi mu, nanso wͻn mu pii nye nni.\n9. Nokorε sε wo Wura Nyankopͻn, Ɔne Otumfoͻ no a Otumi ade nyinaa yε, Ɔne Mmͻborͻhunufoͻ Hene no.\n10. Kae εberε a wo Wura Nyankopͻn frεε Mose (ka kyerεε no) sε: “Kͻ amanfoͻ abͻneεfoͻ no hͻ, --\n11. Farao nkorͻfoͻ no. Enti wͻ’nnsuro Nyame?”\n12. Mose kaa sε: ”Me Wura, mesuro sε wͻ’bεbu me ͻtorofo “.\n13. M’akoma nso sua, na mekεtrεma nso ntumi nkasa yie, enti soma Aaron (ma no ne me nkͻ),\n14. Na (Farao ne nenkorͻfoͻ) wͻ (awudisεm ho) bͻne bi tia me, enti mesuro sε wͻ’beku me” .\n15. (Nyankopͻn) kaa sε: ”Ɛmma saa da. Mo mmienu monfa Yε’nsεnkyerεnee nkͻ. Nokorε sε, Yε’ka moho, Yε’te“.\n16. Enti mo mmienu monkͻ Farao hͻ na monka sε: “Nokorε, yε’yε Abͻdeε nyinaa Wura no asomafoͻ;\n17. Na ma Israel mma no ne yεn nkͻ.\n18. Farao kaa sε: “Ɛnyε yεn mu ha ara na yεtetee wo ԑberԑ a woyԑ akͻdaa? Ɛna wode wo mfie pii tenaa yεn mu ha?\n19. Ɛna woyεε wo neyεε a woyͻeε, εna wo kͻkaa boniayεfoͻ no ho “.\n20. (Mose) kaa sε: “Meyεε no wͻ εberε a na meka wͻn a wayera no ho “.\n21. “Enti medwane frii mohͻ wͻ aberε a na mesuro mo; enti me Wura Nyankopͻn adom ama me adwen, εna Ɔde me aka asomafoͻ no ho “.\n22. “Woi ne adom a wode adom me a wodeka m’anim sε wode Israel mma ayε nkoa? “\n23. Farao kaa sε: ”Hwan ne Abͻdeε nyinaa Wura no?”\n24. Mose kaa sε: (Ɔne) ͻsoro ne asaase ne deε εwͻ ne mmienu ntεm no Wura no, sε moadwen si mopi a.\n25. Farao ka kyerεε wͻn a wͻ’atwa neho ahyia no sε: “Moante? “\n26. Mose kaa sε: (Ɔne) mo Wura Nyankopͻn, ne moagyanom tetefoͻ no Wura Nyankopͻn no.\n27. Farao kaa sε: “Nokorε sε mosomafoͻ no a yεsomaa no mo hͻ no abͻ dam paa “.\n28. Mose kaa sε: “Apueε ne atͻeε ne deε εwͻ ne mmienu no ntεm no Wura Nyankopͻn no, sε mowͻ adwen ampa a”.\n29. (Farao) kaa sε: ”(Mose), sε wofa nyame foforͻ bi ka meho a, ampa sε mede wo bεka wͻn a wͻ’da afiaseε no ho “.\n30. Mose kaa sε: ”Nasε mede biribi pefee bi berε wo mpo a?”\n31. Farao kaa sε: “Ɛneε fabra, sε woka nokorεfoͻ no ho ampa a”.\n32. Enti Mose too nepoma no (too fᴐm) na hwε, ͻwͻ pefee bi nie.\n33. Oyii nensa na hwε, na ayε fitaa dema obi a ohunu.\n34. Farao ka kyerεε nhemfo a atwa neho ahyia no sε :”Nokorε sε, woi yε nkoyaayini a onim de.\n35. Ɔpε sε ͻde nekonyaa no beyi mo fri moasaase no soͻ, enti deεn na morehyε, (anaasε modwen sεn)?”\n36. Wͻ’kaa sε: “Ma ͻne ne nua no ntwεn, na soma dawubͻfoͻ ma wͻ’nkכ nkuro so.\n37. Wᴐ’de nkoyaayifoͻ a wͻn aben paa na wͻ’nim de nyinaa bԑbrε wo”.\n38. Enti nkoyaayifoͻ no behyiaa wͻ εda a wahyε a wͻ’nim no mu.\n39. Wͻ’ka kyerεε amanfoͻ no sε: “Mo (nyinaa) moahyia?”\nNúmero de página: 369\n40. ”Sεdeε yεbedi (Farao) nkoyaayifoͻ no akyi sε εkͻba sε wͻ’di nkonim a”.\n41. Enti εberε a nkoyaayifoͻ no baeε no, wͻ’ka kyerεε Farao sε: “Sε εkͻba sε yedi nkonim a yε’benya akatua bi anaa?”\n42. Farao kaa sε: “Aane, εno deε na εyε nokorε sε mobεka wͻn a wͻ’bεn (me) no ho”.\n43. Mose ka kyerεε wͻn sε: “Monto deε mobεtoͻ”.\n44. Enti wͻ’too wͻn nhoma ne wͻn mpoma too fᴐm, na wͻ’kaa sε: “Farao tumi mu nti yεn na yεbedi nkonim!”\n45. Enti Mose nso too ne poma no na hwε, εmemeneee wͻn atorͻsεm a w’abͻ wͻn trim ayε no (nyinaa).\n46. Enti nkoyaayifoͻ no kͻͻ fͻm de wͻn anim butuu fͻm (maa Nyankopͻn);\n47. Wͻ’kaa sε: “Y’agye abͻdeε nyinaa Wura Nyankopͻn no adi;\n48. Mose ne Aaron Wura Nyankopͻn no.\n49. (Farao) kaa sε: “Moadikan agye no adi aberε a menya maa mo ho kwan? Nokorε sε, (Mose) ne mo panin a ͻkyerεε mo nkoyaa yie! Mobehunu. Metwitwa monsa ne monan abͻ no abira, na m’abͻ monyinaa asennua mu“.\n50. Nkoyaayifoͻ no kaa sε: “Ɛnsεe hwee! Nokorε sε ye’Wura Nyankopͻn hͻ na yεbεsan akͻ”.\n51. Nokorε, yε’wͻ awerεhyem sε, ye’Wura Nyankopͻn de yεn mfomsoͻ bεkyε yεn sε yεn ne nnipa a wͻn adikan agye adie “.\n52. Y’eyi kyerεε Mose sε: ”Fa Menkoa no tu kwan no anadwo, na nokorε sε (Farao ne nenkorͻfoͻ) beti mo”.\n53. Enti Farao somaa dawubͻfoͻ kͻͻ nkuro no so-\n54. Sε: ”Nokorε sε saa nkorͻfoͻ yi yε dͻm kakraa bi,\n55. Nanso nokorε sε, wͻ’hyε yεn abufuo.\n56. Nokorε sε yε’yε ɛdͻm a yεdͻͻso na y’ada yεn ho so.\n57. Enti Ye’yii wͻn frii turo ne nsuo aniwa ho,\n58. Ne ahonyadeε ne animuonyam gyina berε (biara) mu.\n59. Saa ara, na Yε’maa Israel mma no bedii wͻn adeε.\n60. Enti wͻ’tii wͻn wͻ εberε a na awia apue.\nNúmero de página: 370\n61. Ԑberε a εdͻm mmienu no hunuu wͻn ho no, Mose nkorͻfoͻ no kaa sε: “Nokorε sε, (Farao ne nedͻm yi) bεto yεn “.\n62. Mose kaa sε: “Ɛmma saa da! Nokorε sε, Me Wura Nyankopͻn ka me ho, Ɔbεkyerε me kwan “\n63. Enti Yeyi kyerεε Mose sε: “Fa wo poma no bͻ ͻpo no mu “. Na emu kyekyεe, na ne nkyekyεmu no mu biara bεyεε sε bepͻ kεseε bi.\n64. Enti Yε’de ekuo baako no (Farao nkorͻfoͻ) no bεn saa bea hͻ.\n65. Na Yε’gyee Mose ne wͻn a wͻ’ka neho no nyinaa nkwa.\n66. Afei Yε’maa nsuo faa (ekuo) baako no.\n67. Nokorε sε, nsεnkyerεnee wͻ woi mu, nanso wͻn mu dodoͻ no ara na wͻ’nnye nnie.\n68. Nokorε sε wo Wura Nyankopͻn no Ɔne Otumfoͻ no a Otumi ade nyinaa yε, Ɔne Ahummͻborͻ Hene no.\n69. Kenkan Abraham nso ho asεm no kyerε wͻn.\n70. Ɛberε a ͻka kyerεε nepapa ne nenkorͻfoͻ no sε: “Ԑdeεn na moresom yi?”\n71. Wͻ’kaa sε: “Yε’som abosom, na yε’bεkͻso de yεn ho ama wͻn”.\n72. (Abraham) kaa sε: ”Enti sε mosufrε wͻn a wͻ’tie mo?”\n73. Anaasε monya wͻn ho mfasoͻ anaasε ͻhaw bi?”\n74. Wͻ’kaa sε: “Daabi, nanso yε’bεtoo y’agya nom sε saa ara na na wͻ’reyε”.\n75. (Abraham) kaa sε: “ Enti moahunu deε mosom-\n76. Mone moagya nom tetefoͻ no?\n77. Nokorε sε, wͻ’yε m’atamfo, gyesε Abͻdeε nyinaa Wura Nyankopͻn no,\n78. (Abͻdeε nyinaa Wura) no a Ɔbͻͻ me, Ɔno na ͻkyerε me kwan.\n79. Ɔno na Ɔma me aduane die, na Ɔma me nsuo nom;\n80. Sε meyare a Ɔno na Ɔsa me yadeε,\n81. Ɔno na Ɔbεma me awuo na afei W’asan anyane me (afri owuo mu).\n82. Ɔno na me wͻ anidaasoͻ sε Ɔde memfomsoͻ bεkyε me wͻ Akatua da no mu.\n83. Me Wura Nyankopͻn, mame nyansa, adwen ne nteaseε, na fa me ka apapafoͻ no ho.\nNúmero de página: 371\n84. Na ma nkyirimma no mmͻ me din pa.\n85. Na fa me ka wͻn a wͻ’bedi adeε wͻ anigyeε Aheman no mu no ho.\n86. Na fa m’agya bͻne kyε no, nokorε sε ͻka ayerafoͻ no ho.\n87. Na engu m’anim ase wͻ Wusͻreε da,\n88. Ɛda no a sika anaa ahonyadeԑ ne mma ho mma mfasoͻ no,\n89. Gyesε obia ͻde akoma pa, anaa akoma a emu teε bεba Nyankopͻn hͻ no,\n90. Na yε’de Aheman no bεbεn Nyamesurofoͻ no,\n91. Na yεbeyi Amanehunu gya no adi akyerε ayerafoͻ no -;\n92. Yԑ’bԑka akyerε wͻn sε: “Deε na mosom no wͻ hen?\n93. (Deε na mo) fri Nyankopͻn akyi (som wͻn no)? Wͻ’betumi aboa mo, anaasε wͻ’betumi aboa wͻn ara wͻn ho?”\n94. Na yε’bεto wͻn (abosom) no ne ayerafoͻ no ama wͻ’de wͻn ti adikan akͻ (Ogya no) mu-\n95. Ne ͻbonsam asafo no nyinaa.\n96. Ɛberε a wͻ’bεko wͻ (Ogya no) mu no wͻ’bεka sε:\n97. “Yε’dͻ Nyame sε, na yεwͻ ͻyera pefee mu;\n98. Ɛberε a yεde mo totoo Abͻdeε nyinaa Wura no ho no.\n99. Ɛnyε obi na ɔyeraa yɛn, na mmom abͻneεfoͻ no ara na wͻ’maa yε’yeraeε.\n100. Enti seesei yenni otwitwagyefoͻ biara,\n101. Anaa yͻnkoͻ brεboͻ.\n102. Sε yεrenya kwan asan akͻ y’akyi (wͻ wiase) bio a, anka yεbεka agyidiefoͻ no ho.\n103. Nokorε sε nsεnkyerεnee wͻ woi mu, nanso wᴐn mu dodoͻ no ara nnye nni.\n104. Nokorε sε wo Wura Nyankopᴐn ne Otumfoͻ no a Otumi ade nyinaa yε, Ɔne Ahummͻborͻ Hene no.\n105. Noa nkorͻfoɔ no annye asomafoͻ no anni\n106. Ɛberε a wͻn nua Noa ka kyerεε wͻn sε: “Enti monnsuro Nyankopͻn na monnyε ahwεyie?\n107. Nokorε sε meyε (Nyankopͻn) Somafoͻ nokwafoͻ ma mo.\n108. Enti monsuro Nyankopͻn na monyε sotie ma me.\n109. Memmisa (nsεmpa a mereka kyerε mo no) ho akatua, na mmom m’akatua deε εwͻ Abͻdeε nyinaa Wura Nyankopͻn no hͻ.\n110. Enti monsuro Nyankopͻn na monyε sotie ma me.”\n111. Wͻ’kaa sε: “Yεnye wo nni wͻ aberε a (nnipa mu) mpapahwekwa a wͻ’nni mmu na wͻ’di w’akyire?”\nNúmero de página: 372\n112. Noa kaa sε: “Ɛdeεn nimdeε na mewͻ wͻ deε wͻ’yε ho?\n113. Wͻn akontabuo deε me Wura Nyankopͻn hͻ na εwͻ, sε monim ampa a.\n114. Medeε (Menni ho tumi sε) mεpamo agyidiefoͻ no.\n115. Medeε nokorε (m’adwuma) nesε, meyε kͻkͻbͻni pefee”.\n116. Wͻ’kaa sε: “Noa, sε woanyae (wofrε no a) nokorε sε wobεka wͻn a yesi wͻn aboͻ (ku wͻn) no ho.\n117. (Noa) kaa sε: “Me Wura Nyankopͻn, menkorͻfoͻ no abu me ͻtorofoᴐ.\n118. Enti bu me ne wͻn ntεm atεn, na gye me ne agyidiefoͻ no a wͻ’ka meho no (fri abͻneεfoͻ no nsam.)”\n119. Enti Yε’gyee no ne wͻn a wͻ’ka neho no nkwa wͻ nsuom hyεn a ayε mma no mu.\n120. Afei Yε’maa nsuo faa nkaeε no.\n121. Nokorε sε nsεnkyerεnee wɔ woi mu, nanso wᴐn mu dodoͻ no ara nnye nni.\nᴐ122. Nokorε ampa sε, wo Wura Nyankopͻn, Ɔne Otumfoͻ a Otumi ade nyinaa yε, Ɔne Mmͻborͻhunufoͻ Hene no.\n123. Aadfoͻ no annye asomafoͻ no anni.\n124. Ɛberε a wͻn nua Huud ka kyerεε wͻn sε: “Adεn monnsuro Nyame?\n125. Nokorε sε, meyε Ɔsomafoͻ nokwafoͻ ma mo.\n126. Enti monsuro Nyame na monyε sotie ma me.\n127. Memmisa mo (nsεmpa a mereka kyerε mo no) ho akatua, na mmom m’akatua deε εwͻ Abͻdeε nyinaa Wura no hͻ.\n128. Mosisi adan akεseε wͻ mea mea a εhͻ korͻn wͻ akwan ho degye moani kwa (wͻ aberε a montena mu)?\n129. Mosisi aban soroͻ a εyε fε nso ma moho tesε deε mobεtena mu afe bͻͻ.\n130. Sε mosͻ (obi mu anaasε monsa ka obi a), mosͻ ne mu anaasε mone no di no wͻ atrimuͻden so.\n131. Enti monsuro Nyankopͻn na monyε sotie mame.\n132. Monsuro Nea Ɔde deε monim no adom mo.\n133. Ɔde nyεmmoa ne mma adom mo,\n134. Ne mfuo ne nsuo aniwa.\n135. Nokorε sε, medeε mesuro Da kεseε no asotwee no ho asεm mamo”.\n136. Wͻ’kaa sε: “Sε wotu yεn fo o, anaasε woanka afutufoͻ no ho o, εyε asεm korͻ ma yεn.\nNúmero de página: 373\n137. Woi deε εyε tetefoͻ no suban no bia,\n138. Yε’nntwe yεn aso biara “.\n139. Wͻ’buu no ͻtorofo, enti Yε’sεee wͻn. Nokorε sε nsεnkyerεnee wͻ woi mu, nanso wᴐn mu dodoͻ no ara nnye nni.\n140. Nokorε ampa sε, wo Wura Nyankopͻn Ɔne Otumfoͻ no a Otumi ade nyinaa yε, Ɔne Mmͻborͻhunufoͻ Hene no.\n141. Samuudfoͻ buu Asomafoͻ no atorofo;\n142. Ɛberε a wͻn nua Soalhu ka kyerεε wͻn sε: “Adεn, monsuro Nyame?\n143. Nokorε sε, meyε (Nyankopͻn) Somafoͻ nokwafoͻ dema mo.\n144. Enti monsuro Nyankopͻn na monyε sotie ma me.\n[145. Memmisa mo (nsεmpa a mereka kyerε mo no) ho akatua, mmom m’akatua deε εwͻ Abͻdeε nyinaa Wura no hͻ.\n146. Enti (modwen sε) yebegyae mo wͻ abodweԑ mu wͻ deε mo wͻ mu wͻ εha yi ho?\n147. Wͻ turo ne nsutire mu,\n148. Ne mfudeε ne akyiresua a εso aba a agu nhyerεnee na abͻ esa-sa.\n149. Modwa mmepͻ mu deyε afie a moadare mu (anaa mode tu moho).\n150. Enti monsuro Nyankopͻn na monyε sotie mma me.\n151. Na monhwε na moanni nsεmmͻnedifoͻ no ahyεdeε so,\n152. Wͻn a wͻ’di nsεmmͻne wͻ asaase no soͻ na wͻ’nntoto ntotoeε pa no “.\n153. Wͻ’kaa sε: “Woka wͻn a konya anya wͻn no ho.\n154. Woyε nipa tesε yεn ara, enti fa nsεnkyerεnee bi bra, sε woka nokorεfoͻ no ho ampa a.”\n155. (Soalhu) kaa sε: “Yoma bedeε bi nie, ͻwͻ ho kwan sε ͻnom (nsuo), ɛna monso mo wɔ ho kwan sε monom (nsuo) wͻ εda a yahyε (ama mo ne yoma no).\n156. Monhwε yie na moanyε no bͻne biara, amma asotwee ammεsͻ momu da kεseε bi “.\n157. Nanso wͻ’kum no, enti wͻ’benuu wͻn ho.\n158. Enti asotwee no sͻͻ wͻn mu. Nokorε sε, nsεnkyerεnee wͻ woi mu, nanso wᴐn mu dodoͻ no ara nnye nni.\n159. Nokorε sε, wo Wura Nyankopͻn ne Otumfoͻ no a Otumi ade nyinaa yε, Ɔne Mmͻborͻhunufoͻ Hene no.\nNúmero de página: 374\n160. Lut nkorͻfoͻ no buu asomafoͻ no atorofoᴐ.\n161. Ɛberε a wͻn nua Lut ka kyerεε wͻn sε: “Adεn, monsuro Nyame?\n162. Nokorε sε, meyε Ɔsomafoͻ nokwafoͻ ma mo.\n163. Enti monsuro Nyankopͻn na monyε sotie mame.\n64. Memmisa mo akatua (wͻ nsεmpa a mereka kyerε mo no) ho; mmom m’akatua deε εwͻ Abͻdeε nyinaa Wura no hͻ.\n165. Abͻdeε no mu no mmarima ho na mokͻ?\n166. Ɛna mogyae deε mo Wura Nyankopͻn abͻ ama mo a εyε moyere nom? Daabi, moyε amanfoͻ mmaratofoͻ paa“.\n167. Wͻ’kaa sε: “Lut, sε w’anyae (wonsεm no ka a) wobεka wͻn a yapamo wͻn anaa yatu wͻn (afri y’asaase soͻ) no ho.\n168. Ɔkaa sε: “Nokorε sε, mekyiri metan mo neyεε no.\n169. Me Wura Nyankopͻn, gye me ne m’abusuafoͻ fri deε wͻ’reyε no mu “.\n170. Enti Yε’gyee no ne n’abusuafoͻ nyinaa-\n171. Gyesε (ne yere) aberewa no, ͻkaa wͻn a wͻ’kaa akyire no ho.\n172. Afei Yε’sεee wͻn a aka no pasaa.\n173. Yε’tͻͻͻ nsuo (a ԑyԑ asotwee) paa de guu wͻn so. Na εyε nsutͻ bͻne paa ma wͻn a yεbͻͻ wͻn kͻkͻ no.\n174. Nokorε sε, nsεnkyerεnee wͻ woi mu, nanso wᴐn mu dodoͻ no ara nnye nni.\n175. Nokorε sε wo Wura Nyankopͻn ne Otumfoͻ no a Otumi ade nyinaa yε, Ɔne Mmͻborͻhunufoͻ Hene no.\n176. Na Aikatfoͻ no buu asomafoͻ no atorofoͻ.\n177. Ɛberε a Shu’aib ka kyerεε wͻn sε: “Adεn, monsuro Nyame?\n178. Nokorε sε, meyε Ɔsomafoͻ nokwafoͻ ma mo.\n179. Enti monsuro Nyankopͻn na monyε sotie ma me.\n180. Memmisa mo (nsεmpa a mereka kyerε mo no ho) akatua, mmom m’akatua deε εwͻ Abͻdeε nyinaa Wura no hͻ.\n181. Monhyε (biribiara) ma no nyε mma, na monhwε yie na moammͻ (amanfoͻ) nyansa korͻno.\n182. Monfa nsanea a εtenee na ensusu (adeε ma amanfoͻ).\n183. Monhwε na moanfa nyansa (korͻno kwan so) ante amanfoͻ nneεma so (ansisi wͻn) amma nsεmmͻnee annkͻso wͻ asaase no so.\nNúmero de página: 375\n184. Na monsuro Nyankopͻn no a Ɔbͻͻ mo ne awoͻ ntotoasoͻ a edii kan no “.\n185. Wͻ’kaa sε: ”Wodeε woka wͻn a konya anya wͻn no ho.\n186. Woyε onipa tesε yεn ara, na yεn deε yε’dwene sε woka nkontompofoͻ no ho.\n187. Enti sε woyε nokwafoͻ ampa a εneε ma ͻsoro no mu sini bi mmu megu yεn so“.\n188. Ɔkaa sε: “Me Wura Nyankopͻn nim dwuma a modie no (nyinaa) “.\n189. Wͻ’buu no ᴐtorofoᴐ, enti asotwee sͻͻ wͻn mu wͻ Enyunu da anaa Esum da bi mu. Nokorε sε na εyε asotwee kεseε Da.\n190. Nokorε sε, nsεnkyerεnee wͻ woi mu, nanso wᴐn mu dodoͻ no ara nnye nni.\n191. Wo Wura Nyankopͻn, Ɔne Otumfoͻ a Otumi ade nyinaa yε, Ɔne Mmͻborͻhunufoͻ Hene no.\n192. Nokorε sε (Qur’aan yi) yε Adiyisεm a efri Abͻdeε nyinaa Wura no hͻ.\n193. Honhom Nokwafoͻ no (Gabriel) na ͻde siane\n194. baa w’akoma mu, sεdeε wobεka akͻkͻbͻfoͻ no ho,\n195. Wͻ Arab kasa pefee no mu.\n196. Nokorε sε, (Qur’aan yi, ne Nkͻmhyεni Muhammad ho asεm) wͻ Nyamesεm Nwoma a edii kan (Tawra ne Injeel) no mu.\n197. Enti εnyε nsεnkyerεnee mma Quraishfoᴐ no sε Israel mu nwomanimfoͻ no nim yie (sε Qur’aan ho nkͻmhyε wͻ Tawra ne Injeel no mu)?\n198. Sε Ye’sianee (Qur’aan yi) maa obi a ͻnnyε Arabni mpo–\n199. Ɛna ͻrekenkan kyerε wͻn a, anka wͻ’nnye nni.\n200. Saa ara na Yε’ma (gye a wͻ’nnye Qur’aan nnie) no wura abͻneεfoͻ no akoma mu.\n201. Wͻ’nnye nni kͻpem sε wͻ’behunu asotwee yaaya no ansa.\n202. Ɛbεba wͻn so mpofirem a wͻ’nnim ho hwee koraa.\n203. Ԑhͻ na wͻ’bεka sε: ”Enti yεmma yεn ahomegye berε?”\n204. Enti Ya’sotwee na wͻ’repε no ntεm no?\n205. (Nkͻmhyεni), enti w’ahunu? Sε Yε’ma wͻn mfie tenten mpo a,\n206. Deε yahyε wͻn ho bͻ no ba wͻn so a,\nNúmero de página: 376\n207. (Mfi tenten a wͻ’diiε) de gyee wͻn ani no ho mma mfasoͻ biara mma wͻn.\n208. Ya’nsεe kuro bi gyesε (Yedi kan ma) wͻ’nya kͻkͻbͻfoͻ -\n209. De afutusεm (brԑ wᴐn); na Yεn nyεε bͻne da.\n210. Ԑnyε abonsamfoͻ na wͻ’sianee (Qur’aan) yi,\n211. Na εmfata wͻn, na wͻ’ntumi mpo.\n212. Nokorε sε yatwe wͻn afri (Qur’aan yi) ho kͻ akyirikyiri sε wͻ’bεtie mpo.\n213. Enti hwε na w’ansu amfrε nyame foforͻ biara anka Nyankopͻn ho na wo ankͻka wͻn a yεbεtwe wͻn aso no ho.\n214. Na bͻ w’abusuafoͻ no a wͻ’bεn (woͻ) no nso kͻkͻ.\n215. Na berε w’ataban ase fama agyidiefoͻ no a wͻ’di wakyire no.\n216. Nasε wͻ’antie wo a, ka sε: “Medeε m’atwe meho afri dwuma a modie no ho “.\n217. Na fa woho to Otumfoͻ no a otumi ade nyinaa yε, Mmͻborͻhunufoͻ Hene no so;\n218. (Otumfoͻ) no a Ohu wo wͻ εberε a w’asͻre agyina hͻ (rebͻ mpaeε anadwo),\n219. Ne w’ahokeka wͻ wͻn a wͻ’de wͻn anim abutu fͻm (frε Nyame) no mu.\n220. Nokorε sε, Ɔne Otiefoͻ no a Ɔte biribiara, na Ɔne Onimdefoͻ no.\n221. Enti Menkyerε mo obia abonsamfoͻ siane ba nesoͻ?\n222. Wͻ’siane ba onipa biara a ͻyε nkontomponi, bͻnefoͻ no so.\n223. (Nipa bͻneni no a) ͻyε aso dema (ͻbonsam), na wͻn mu dodoͻ no ara yε nkontompofoͻ.\n224. Na wᴐn a wᴐ’ka anwensԑm no deε ayerafoͻ no na wͻ’di wͻn akyi.\n225. Wonhunuu sε wͻ’di akͻneaba wͻ bonhwa biara mu, (ka biribiara ho asεm, kamfo deε εyε ne deε εnyε nyinaa wͻ anwensԑm mu?)\n226. Nokorԑ sԑ wͻ’ka deε wͻ’nnyε ho asεm.\n227. Gyesε wͻn a wͻ’agye adie na wͻ’di dwuma pa, na wͻ’kaekae Nyankopͻn (wͻ εberε) biara (mu), na wͻ’bͻ wͻn ho ban wͻ akyire yi a yasisi wͻn. Na wͻn a wͻ’yε bͻne no behunu bea korͻ a wͻ’bεdane wͻn ho akͻ.\nTraducción de los significados del Sagrado Corán - Traducción ashanti - Índice de traducciones\nTraducción del significado del Noble Corán en Ashanti por Sheikh Haroun Ismaeel\n1. Al-Faatiha - Sura Faatiha 2. Al-Baqara - Sura Al-Baqara 3. Al-Imraan - Sura Al-‘Imrán 4. An-Nisa - Sura Al-Nisaa 5. Al-Ma’idah - Sura Al-Maaida 6. Al-An’am - Sura Al-An'aam 7. Al-A’araf - Sura Al-A'raaf 8. Al–Anfal - Sura Al-Anfaal 9. At-Tauba - Sura Al-Tawba 10. Yunus - Sura Yunus 11. Huud - Sura Hud 12. Yusuf - Sura Yusef 13. Ar-Ra’d - Sura Ar-Ra'd 14. Ibrahim - Sura Ibrahim 15. Al-Hijir - Sura Hijr 16. An-Nahl - Sura Al-Nahl 17. Al-Israa - Sura Al-Israa 18. Al-Kahf - Sura Al-Kahf 19. Mar’yam - Sura Maryam 20. Toahaa - Sura Taa, Haa 21. Al-Anbiyaa - Sura Al-Anbiyaa 22. Al-Hajj - Sura Al-Hayy 23. Al-Muninuun - Sura Al-Muminoon 24. An-Nuur - Sura Al-Noor 25. Al-Fur’qaan - Sura Al-Furqaan 26. Ash-Shu’araa - Sura Al-Shu'araa 27. An-Naml - Sura Al-Naml 28. Al-Qasas - Sura Al-Qasas 29. Al-Ankabuut - Sura Al-'Ankaboot 30. Ar-Ruum - Sura Ar-Room 31. Lukman - Sura Luqman 32. As-Sajdah - Sura Sayda 33. Al-Ahzaab - Sura Al-Ahzaab 34. Sabai - Sura Saba 35. Faatir - Sura Faatir 36. Yasiin - Sura Yaseen 37. As-Soaafaat - Sura As-Saaffaat 38. Soaad - Sura Saad 39. Az-Zumar - Sura Az-Zumar 40. Gaafir - Sura Ghafir 41. Fussilat - Sura Fussilat 42. Ash-Shuraa - Sura Ash-Shura 43. Az-Zuhruf - Sura Az-Zukhruf 44. Ad-Dukhaan - Sura Ad-Dukhaan 45. Al-Jaathiya - Sura Al-Jaathiya 46. Al-Ahqaaf - Sura Al-Ahqaf 47. Muhammad - Sura Muhammad 48. Al-Fathi - Sura Al-Fath 49. Al-Hujuraat - Sura Al-Hujuraat 50. Qaaf - Sura Qaaf 51. Zaariyaat - Sura Adh-Dhaariyat 52. At-Tuur - Sura At-Tur 53. An-Najim - Sura An-Najm 54. Al-Qamar - Sura Al-Qamar 55. Ar-Rahmaan - Sura Ar-Rahmaan 56. Al-Waaqi’a - Sura Al-Waaqia 57. Al-Hadiid - Sura Al-Hadid 58. Al-Mujaadila - Sura Al-Muyaadila 59. Al-Hashr - Sura Al-Hashr 60. Al-Mumtahana - Sura Al-Mumtahana 61. As-Soaff - Sura As-Saff 62. Al-Jumu’a - Sura Al-Yumu'a 63. Al-Munaafiquun - Sura Al-Munaafiqoon 64. At-Tagaabun - Sura At-Taghaabun 65. At-Taoalaaq - Sura At-Talaaq 66. At-Tahriim - Sura At-Tharim 67. Al-Mulk - Sura Al-Mulk 68. Al-Qalam - Sura Al-Qalam 69. Al-Haaqa - Sura Al-Haaqqa 70. Al-Ma’aarij - Sura Al-Ma'aarij 71. Nuuh - Sura Nooh 72. Al-Jinn - Sura Al-Yinn 73. Al-Muzammil - Sura Al-Muzzammil 74. Al-Mudassir - Sura Al-Muddaththir 75. Al-Qiyaama - Sura Al-Qiyaama 76. Al-Insaan - Sura Al-Insaan 77. Al-Mursalaat - Sura Al-Mursalaa 78. An-Nabai - Sura An-Naba 79. An-Naazi’aat - Sura An-Naazi'aat 80. Abasa - Sura 'Abasa 81. At-Takwir - Sura At-Takwir 82. Al-Infitoaar - Sura Al-Infitaar 83. Al-Mutoaffinfiin - Sura Al-Mutaffifin 84. Al-Inshiqaaq - Sura Al-Inshiqaaq 85. Al-Buruuj - Sura Al-Burooj 86. At-Toaariq - Sura At-Taariq 87. Al-A’alaa - Sura Al-A'laa 88. Al-Ghaashiya - Sura Al-Ghaashiya 89. Al-Fajr - Sura Al-Fajr 90. Al-Balad - Sura Al-Balad 91. As-Shams - Sura Ash-Shams 92. Al-Lail - Sura Al-Lail 93. Ad-Duhaa - Sura Ad-Dhuhaa 94. Al-Insiraah - Sura Ash-Sharh 95. At-Tin - Sura At-Tin 96. Al-Alaq - Sura Al-Alaq 97. Al-Qadr - Sura Al-Qadr 98. Al-Bayyina - Sura Al-Bayyina 99. Az-Zilzaal - Sura Az-Zalzala 100. Al-Aadiyaat - Sura Al-'Aadiyaat 101. Al-Qaari’a - Sura Al-Qaari'a 102. At-Takaasur - Sura At-Takaathur 103. Al-Asr - Sura Al-'Asr 104. Al-Humaza - Sura Al-Humaza 105. Al-Fiil - Sura Al-Fil 106. Quraish - Sura Quraish 107. Al-Maa’uun - Sura Al-Maa'un 108. Al-Kawsar - Sura Al-Kawthar 109. Al-Kaafiruun - Sura Al-Kaafiroon 110. An-Nasr - Sura An-Nasr 111. Al-Masad - Sura Al-Masad 112. Al-Ikhlaas - Sura Al-Ikhlaas 113. Al-Falaq - Sura Al-Falaq 114. An-Naas - Sura Al-Nass\nLengua árabe- AL-Tafsir Al- Mu-iassar ( La Exégesis Facilitada) La lengua árabe- los significados de las palabras Traducción de inglés - Saheeh Internacional Lengua árabe - Al-Mujtasar para la Exégesis del Sagrado Corán Traducción al inglés -Taqi-ud-Din Al-Hilali y Mujsen Jan Traducción al Inglés - Centro Rowad - Juz Amma La traducción al inglés- Dr. Walid Blihech Al Umari La traducción inglesa- Dr. Arving الترجمة الإنجليزية - يعقوب Traducción al francés - Centro Internacional Noor La traducción al francés-Rachid Ma'ach Traducción francesa- Muhmmad Hamidullah La traducción inglesa del abreviado de la exégesis del Noble Corán Traducción Turca del Mujtasar para la exégesis del Sagrado Corán. Traducción francesa de Al-Mujtasar de la Exégesis del Sagrado Corán Traducción indonesia de Al-Mujtasar de la Exégesis del Sagrado Corán Traducción al vietnamita de Al-Mujtasar en la Exégesis del Sagrado Corán Traducción al bosnio de Al-Mujtasar de la Exégesis del Sagrado Corán Traducción al italiano de Al-Mujtasar de la Exégesis del Sagrado Corán La traducción rusa del abreviado de la exégesis del Noble Corán La traducción al español del abreviado de la exégesis del Noble Corán Traducción al filipino (tagalo) del Mujtasar para la Exégesis del Sagrado Corán Traducción bengalí de la "Explicación abreviada del Corán" Traducción persa de Al-Mujtasar para la Exégesis del Sagrado Corán. La traducción china para el abreviado de la exégesis del Noble Corán La traducción japonesa del abreviado de la exégesis del Noble Corán الترجمة الأسامية للمختصر في تفسير القرآن الكريم الترجمة المليبارية للمختصر في تفسير القرآن الكريم الترجمة الخميرية للمختصر في تفسير القرآن الكريم Traducción al Español- Isa García Traducción al español - Centro Internacional Noor Traducción al español (América Latina) - Noor international Traducción Portuguesa- Helmy Nasr La Traducción al Alemán - Bubenjaim Traducción al alemán - Abu Reda Traducción al italiano- Uzman Ach-Cherif الترجمة البلغارية Traducción al rumano الترجمة الهولندية Traducción Turca - Shaaban Britsh Traducción al turco- Centro de Rowad At-Taryama Traducción Turca -Dr. Ali Ozek y otros Traducción Azerbaiyana- Ali Jan Mosaiv Traducción al georgiano Traducción al macedonio Traducción al Albanés- Hasan Nahi Traducción al albanés - Centro de traducción Rwwad (en proceso) Traducción al Bosnio - Mijanovich Traducción al Bosnio - Basim Korkot Traducción al bosnio - Centro de traducción Ruwwad Traducción al serbio - Centro de traducción Ruwwad (en proceso) Traducción Ucraniana- Dr. Mikhailo Yaqubovic Traducción Kazajo - Jalifa Altay Traducción al uzbeko- Muhammad Sadeq الترجمة الأوزبكية - مركز رواد الترجمة Traducción al uzbeko - Alauddin Mansur Traducción al tayiko- Aarifi Traducción al tayiko- Jawaja Mirov Jawaja Mir Traducción indonesia - Compañía Sabiq Traducción al indonesio - Ministerio de Asuntos Islámicos Traducción al indonesio- el Complejo Traducción al filipino (tagalo) Traducción al malayo - Abdullah Basamia Traducción China- Muhammad Makin Traducción uigur - Sh. Muhammad Saleh Traducción japonesa- Said Satu Traducción al coreano - Centro de traducción Ruwwad الترجمة الكورية - مركز رواد الترجمة Traducción al vietnamita - Centro de traducción Rwwad Traducción Vietnamita- Hasan Abdul-Karim Traducción Tailandesa Traducción Jemer Traducción persa- Centro Rowad At-Taryama الترجمة الفارسية - تفسير السعدي Traducción Dari Traducción al kurdo Traducción kurdo - Salahuddin الترجمة الكردية الكرمانجية Traducción al pashto Traducción al hebreo Traducción Urdu Traducción India Traducción bengalí- Abu Bakr Zakaria Traducción al maratiano Traducción Telugu- Abder-Rahim ibn Muhammad Traducción gujarati Traducción al Malayo - Abdul-Hamid Haidar Al-Madany y Kanhi Muhammad Traducción Assamese Traducción al tamil - Omar Sharif Traducción al tamil- Abdul Hamid Bakawi Traducción al cingalés Traducción Nepalí Traducción al suajili - Ali Muhsen Alberwany Traducción al idioma swahili- Abdullah Mohamad y Naser Jamis Traducción Somalí الترجمة الصومالية - يعقوب Traducción al amárico Traducción Yoruba Traducción al idioma hausa- Abu Bakr Jomy Traducción al Oromo Traducción al idioma luganda Traducción al mandingo - Diane Mohammed الترجمة الإنكو - بابا مامادي Traducción al kinyarwanda traducción dagbani Traducción al Chewa Traducción al Yau Traducción al fulani الترجمة اللينغالا\n(Enviar observación: Traducción ashanti - Capítulo:Sura Al-Shu'araa - Versículo:)


Petro Bɔɔ Mmɔden Dii Ehu ne N’adwene a na Ehinhim So | Gyidi a Edi Mũ\nTI ADUONU BIAKO\nƆbɔɔ Mmɔden Dii Ehu ne N’adwene a na Ehinhim So\n1-3. Dɛn na Petro hui wɔ ɛda bi a nsɛm pii sisii no mu, na dɛn na ɔfaa mu saa anadwo no?\nNÁ Petro rebɔ mmɔden sɛ ɔbɛboa ma wɔahare ɔkorow no, na bere koro no ara mu no na wagyen n’ani rehwɛ esum no mu. So na hann kakra a wahu wɔ apuei fam akyirikyiri no kyerɛ sɛ na ade rekye? Esiane sɛ na ɔde nnɔnhwerew pii ahare ɔkorow no nti, na n’akyi ne ne mmati nyinaa tutu no. Ná mframa a ɛrebɔ denneennen wɔ Galilea Po no so ma ɛrehuru kutukutu no nso rebɔ fa Petro ti ho. Ná asorɔkye a ɛrebɔ ntoatoaso no rebɔ hyia ɔkorow a wɔde yi mpataa no ma enti na nsu nwininwini no afɔw Petro twɔnn. Nanso, ɔkɔɔ so haree ɔkorow no.\n2 Ná Petro ne wɔn a wɔka no ho no agyaw Yesu wɔ akyi wɔ nsu no ano hɔ baabi. Saa da no, na wɔahu sɛ Yesu de paanoo ne mpataa kakraa bi ama nnipa mpempem pii a na ɔkɔm de wɔn ma wɔadi amee. Enti nkurɔfo no yɛe sɛ wɔde Yesu besi wɔn so hene, nanso na ɔmpɛ sɛ ɔde ne ho hyehyɛ wɔn amanyɔsɛm mu. Afei nso, ɔbɔɔ mmɔden sɛ ɔbɛkyerɛkyerɛ n’akyidifo no na wɔamfa wɔn ho anhyehyɛ amanyɔsɛm mu. Bere a ɔtwee ne ho fii nnipadɔm no ho no, ɔka kyerɛɛ n’asuafo no sɛ wɔmforo ɔkorow no na wɔnhare nkɔ nsu no agya, na ɔno nkutoo kɔhyɛɛ bepɔw no so kɔbɔɔ mpae.—Mar. 6:35-45; monkenkan Yohane 6:14-17.\n3 Bere a asuafo no sii nsu no so no, na ɔsram a ɛreyɛ atwa puruw no da wɔn apampam; nanso saa bere yi de, na ɛde nkakrankakra rekɔtɔ. Ne nyinaa akyi no, na wonnuu baabiara. Sɛnea na wɔayere wɔn ho rehare ɔkorow no ne mframa ne asorɔkye a na ɛrebɔ no ma ɛyɛɛ den sɛ wɔbɛbɔ nkɔmmɔ. Ɛbɛyɛ sɛ saa bere yi nyinaa, na Petro nkutoo na onim nea ɛrekɔ so wɔ n’adwenem.\nNá Petro de mfe abien asua nneɛma pii afi Yesu hɔ, nanso na ɔda so ara wɔ pii sua\n4. Mmɔden bɛn na Petro bɔe a ɛyɛ nhwɛso pa a ɛsɛ sɛ yesuasua?\n4 Hwɛ nneɛma pii a na obedwinnwen ho! Ná Petro ne Yesu a ofi Nasaret no adi kan anantew mfe abien a atwam no, na na Yesu ayɛ anwonwade pii. Ná Petro asua nneɛma pii, nanso na ɔda so ara wɔ pii sua. Ɔpɛ a na ɔwɔ sɛ ɔbɛyɛ saa ne mmɔden a ɔbɔe sɛ obedi akwanside ahorow te sɛ ehu ne n’adwene a na ehinhim so no ma ɔyɛɛ nhwɛso pa a ɛsɛ sɛ yesuasua. Momma yɛnhwɛ nea enti a ɛte saa.\n“Yɛahu Mesia No”!\n5, 6. Adwuma bɛn na na Petro yɛ?\n5 Petro werɛ remfi ɛda a ohyiaa Yesu no da. Ná Petro nua Andrea adi kan abɛka anwonwasɛm yi akyerɛ no sɛ: “Yɛahu Mesia no.” Saa asɛm a Petro tee no maa n’asetena fii ase sesae. Ná n’asetena renyɛ sɛ nea na ɔwom kan no bio.—Yoh. 1:41.\n6 Ná Petro te Kapernaum, kurow a ɛda ɔtare a wɔfrɛ no Galilea Po no ano wɔ atifi fam. Ná ɔne Andrea, ne Sebedeo mma Yakobo ne Yohane abom reyɛ mpataayi adwuma. Ná Petro ne ne yere, n’asebea, ne ne nua Andrea na ɛte. Ɛda adi sɛ, na ebegye adwumaden, ahoɔden, ne mmɔdenbɔ na ama Petro atumi de mpataa a oyi no ahwɛ n’abusua no. Yebetumi de yɛn adwene abu sɛnea mpɛn pii no na mmarima yi yɛ adwuma anadwo mũ nyinaa—asau a na wogu wɔ akorow abien a wɔrehare ntam ne asau a na wɔtwetwe ba ɔkorow no mu no. Yebetumi asan de yɛn adwene abu adwumaden a na wɔyɛ wɔ ɛda no mu de yiyi mpataa no mu na wɔtɔn, ne afei asau a na wotuatua mu ntokuru na wɔhoro no kama no nso.\n7. Dɛn na na Petro ate afa Yesu ho, na dɛn nti na na eyi yɛ anigyesɛm?\n7 Bible ka sɛ na Andrea yɛ Yohane Suboni no suani. Ɛda adi sɛ Petro de anigye tiee Yohane asɛm a ne nua no bɛka kyerɛɛ no no yiye. Bere bi, Andrea hui sɛ Yohane de ne nsa ateɛ Yesu a ofi Nasaret no so reka sɛ: “Hwɛ, Onyankopɔn Guammaa no ni!” Ɛhɔ ara na Andrea bɛyɛɛ Yesu kyidifo, na ntɛm ara na ɔkɔkaa anigyesɛm yi kyerɛɛ Petro sɛ: Mesia no aba! (Yoh. 1:35-40) Bere a wɔtew atua wɔ Eden bɛyɛ mfe 4,000 a na atwam no, Yehowa Nyankopɔn hyɛɛ bɔ sɛ onipa titiriw bi bɛba na wama adesamma anya anidaso ankasa. (Gen. 3:15) Saa Ogyefo yi na na Andrea ahyia no no, Mesia no ankasa! Petro nso yɛɛ ntɛm kohyiaa Yesu.\n8. Ná edin a Yesu de maa Petro no kyerɛ dɛn, na dɛn nti na ebinom adwenem da so ara yɛ wɔn nãã wɔ saa din no ho?\n8 Ansa na saa da no reba no, na wɔfrɛ Petro sɛ Simon, anaa Simeon. Nanso, Yesu hwɛɛ no kae sɛ: “‘Wone Simon, Yohane ba; wɔbɛfrɛ wo Kefa’ (a ne nkyerɛase ne Petro).” (Yoh. 1:42) “Kefa” yɛ din hunu a ɛkyerɛ “ɔbo” anaa “ɔbotan.” Ɛda adi sɛ na Yesu asɛm no yɛ nkɔmhyɛ. Ohui sɛ na Petro bɛba abɛyɛ te sɛ ɔbotan—ná ɔbɛyɛ den, na ɔrenhinhim, na na Kristo akyidifo foforo betumi de wɔn ho ato no so. So saa na Petro huu ne ho? Ɛbɛyɛ sɛ Petro anhu no saa. Ɛnnɛ mpo, ebinom a wɔkenkan Asɛmpa no kyerɛ sɛ wonhu biribiara wɔ Petro ho a ɛkyerɛ sɛ na ɔyɛ ɔbotan. Ebinom ka sɛ ne su a wɔaka ho asɛm wɔ Bible mu no ma ɛda adi sɛ ɛte sɛ nea na ɔyɛ obi a ontumi nsi pi na ohinhim wɔ ne gyinaesi mu.\n9. Dɛn na Yehowa ne ne Ba no hwehwɛ wɔ yɛn ho, na wususuw sɛ dɛn nti na ɛsɛ sɛ yegye wɔn nsusuwii tom?\n9 Ná Petro wɔ ne sintɔ, na na Yesu nim saa. Nanso, Yesu de, ɔte sɛ n’Agya Yehowa; bere nyinaa ɔhwehwɛ adepa a ɛwɔ nnipa ho. Yesu huu su pa pii a Petro wɔ, na na ɔpɛ sɛ ɔboa no ma ɔda saa su ahorow no adi wɔ ɔkwan a ɛfata so. Ɛnnɛ nso, Yehowa ne ne Ba no hwehwɛ adepa a ɛwɔ yɛn ho. Ebia ɛbɛyɛ den sɛ yebegye adi sɛ wobetumi ahu adepa bi wɔ yɛn ho. Nanso, ɛsɛ sɛ yegye wɔn nsusuwii tom na yɛda no adi sɛ yɛyɛ nnipa a yɛpɛ sɛ wɔnwene yɛn na wɔtete yɛn te sɛ Petro.—Monkenkan 1 Yohane 3:19, 20.\n10. Ɛbɛyɛ sɛ dɛn na Petro hui, nanso dɛn na ɔsan n’akyi kɔyɛe?\n10 Ɛbɛyɛ sɛ Petro dii Yesu akyi kɔkaa asɛm no koduu baabi. Enti, ebetumi aba sɛ ohui sɛ Yesu reyɛ anwonwade a edi kan a ɛne nsu a ɔma ɛdanee nsã wɔ ayeforohyia bi ase wɔ Kana no. Nea ehia titiriw no, ɔtee Onyankopɔn Ahenni ho asɛm a ɛyɛ anigye na ɛma anidaso a Yesu kae no. Ne nyinaa akyi no, ogyaw Yesu hɔ san kɔtoaa ne mpataayi adwuma no so. Nanso, asram bi akyi no, Petro ne Yesu san hyiae, na saa bere yi de, Yesu ka kyerɛɛ Petro sɛ ɔmfa ne bere nyinaa mmedi n’akyi.\n11, 12. (a) Adwuma bɛn na na Petro ayɛ anadwo mũ no nyinaa? (b) Nsɛmmisa bɛn na ɛbɛyɛ sɛ ɛbaa Petro adwenem bere a na ɔretie asɛm a Yesu reka no?\n11 Ná Petro ayɛ adwuma anadwo mũ nyinaa a wannya hwee. Ná mpataayifo no agu asau mpɛn pii, nanso wɔbɛtwe no na hwee nnim. Akyinnye biara nni ho sɛ, Petro de osuahu ne nimdeɛ a ɔwɔ nyinaa yɛɛ adwuma, na wɔbɔɔ mmɔden sɛ wobegu asau no wɔ mmeae ahorow ahwɛ sɛ wobenya mpataa no bi anaa. Ɛtɔ mmere bi a na anka Petro nyae a na watumi ahu nsu a ahono no ase ahu baabi a mpataa no wɔ anaa waka wɔn akɔhyɛ n’asau no mu, sɛnea mpataayifo pii nya a anka wɔbɛyɛ no. Nokwarem no, na adwene a ɛte saa a Petro benya no betumi ama n’abam abu kɛse. Ná eyi nyɛ adwuma a Petro yɛ de gyigye n’ani kɛkɛ; na mpataa a oyi no na ɛma nkurɔfo nsa kɔ wɔn ano. Ewiee ase no, nsapan na ɔde baa mpoano. Ná ɛsɛ sɛ ɔhoro asau no. Enti bere a Yesu kɔɔ ne nkyɛn no, na n’ani abere a ɔrehoro asau no.\nAmfono Petro da sɛ obetie Onyankopɔn Ahenni no ho asɛm a na ɛno ne ade titiriw a Yesu reka ho asɛm no\n12 Ná nnipadɔm atwa Yesu ho ahyia, na na wɔayɛ aso retie asɛm a ɔreka no yiye. Esiane sɛ na nnipa a wɔwɔ hɔ no akyere Yesu so nti, ɔkɔtenaa Petro korow mu ka kyerɛɛ no sɛ ompia mfi asase so nkɔ akyiri kakra. Bere a Yesu wɔ nsu no so no, na nnipadɔm no te ne nne yiye, enti ɔkyerɛkyerɛɛ wɔn. Petro ne nkurɔfo a na wɔwɔ mpoano hɔ no wɛn wɔn aso tiee asɛm no yiye. Amfono Petro da sɛ obetie Onyankopɔn Ahenni no ho asɛm a na ɛno ne ade titiriw a Yesu reka ho asɛm no. Hwɛ hokwan ara a na wanya sɛ ɔbɛboa Kristo ma wɔatrɛw anidaso asɛm a na ɔreka wɔ asase so nyinaa no mu! Nanso, so na ntease wom sɛ ɔbɛyɛ saa? Ná ɔbɛyɛ dɛn ahwɛ n’abusua? Ɛbɛyɛ sɛ Petro san dwinnwen bere tenten a na ɔde ayɛ adwuma anadwo mũ nyinaa nanso wannya hwee no ho.—Luka 5:1-3.\n13, 14. Anwonwade bɛn na Yesu yɛ maa Petro, na dɛn na Petro yɛe wɔ ho?\n13 Bere a Yesu ano sii no, ɔka kyerɛɛ Petro sɛ: “Pia kɔ nea ɛhɔ dɔ, na mungu mo asau no mfa nyi nam.” Petro adwenem yɛɛ no nãã, na ɔkae sɛ: “Ɔkyerɛkyerɛfo, yɛayɛ adwuma anadwo mũ nyinaa na yɛannya hwee, nanso w’ano asɛm nti megu asau no.” Ná Petro horoo n’asau no nkyɛe koraa. Ɛda adi sɛ, na ɛyɛ den ma Petro sɛ ɔbɛsan agu asau no bio, titiriw wɔ saa bere a na mpataa no adeda no! Ne nyinaa akyi no, otiee asɛm a Yesu kae no, na ɛbɛyɛ sɛ onyam ne nsa kyerɛɛ ne mfɛfo a wɔwɔ korow foforo mu no sɛ wɔmmra mma wonkogu asau no.—Luka 5:4, 5.\n14 Bere a Petro fii ase sɛ ɔretwe asau no, ohui sɛ emu ayɛ pemee. Ne ho dwiriw no, enti ɔyeree ne ho twee, na ankyɛ na ohui sɛ mpataa pii rehuruhuruw wɔ asau no mu! Ɔde ahopere nyam ne nsa frɛɛ wɔn a wɔwɔ ɔkorow foforo no mu no sɛ wɔmmɛboa no. Bere a wɔtwee ara na wohui sɛ mpataa no nyinaa renkɔ ɔkorow biako mu. Wɔhyehyɛɛ akorow abien no mama, nanso na mpataa no dɔɔso ma enti na emu duru no ama akorow no afi ase remem. Petro ho dwiriw no kɛse. Ná Kristo ayɛ anwonwade ma wahu pɛn, nanso eyi de, na wayɛ de reboa ɔne n’abusua. Hwɛ, oyi ne onipa a otumi ma mpataa bɛhyɛ asau mu mã no! Ehu fii ase kyekyeree Petro. Afei ɔkotow Yesu nan ase kae sɛ: “Awurade, fi me nkyɛn kɔ, na meyɛ ɔdebɔneyɛfo.” Ná ɔno sɛɛ ne hena a ɔne obi a ɔde Onyankopɔn tumi yɛ adwuma saa no bɛbɔ?—Monkenkan Luka 5:6-9.\n‘Awurade, meyɛ ɔdebɔneyɛfo’\n15. Dɛn na Yesu yɛe de kyerɛɛ Petro sɛ na n’adwene a ɛrehinhim ne ehu a aka no no nni nnyinaso?\n15 Yesu kae sɛ: “Nsuro. Efi saa bere yi rekɔ no wubeyi nnipa.” (Luka 5:10, 11) Ɛnyɛ saa bere yi na na ɛsɛ sɛ Petro ma n’adwene hinhim anaa ɔma ehu ka no. Ná n’adwene a ɛrehinhim wɔ nneɛma bi te sɛ mpataayi ho no nni nnyinaso; na saa ara na n’ankasa sintɔ ne ne mmerɛwyɛ ahorow a na ama ehu aka no no nso te. Ná adwuma kɛse da Yesu anim, adwuma a na ɛbɛka adesamma daakye. Ná Petro som Onyankopɔn a ‘ɔde befiri ma aboro so’ no. (Yes. 55:7) Ná Yehowa bɛma Petro nsa aka nea ohia nyinaa, honam fam ne honhom fam de.—Mat. 6:33.\n16. Bere a Yesu too nsa frɛɛ Petro, Yakobo, ne Yohane no, dɛn na wɔyɛe, na dɛn nti na gyinae a wosii no ye sen biara?\n16 Petro, Yakobo, ne Yohane nyinaa tiee Yesu ntɛm ara. “Wɔsan de akorow no baa asase so, na wogyaw biribiara hɔ dii n’akyi.” (Luka 5:11) Eyi ma yehu sɛ Petro nyaa Yesu ne Onii a ɔsomaa no no mu gyidi. Ɛno ne gyinae a eye sen biara a osii. Kristofo a wɔwɔ hɔ nnɛ a wɔmma wɔn adwene nhinhim na wodi ehu a wɔwɔ so de yɛ Onyankopɔn som adwuma no nso da no adi sɛ wɔwɔ gyidi. Wɔrennu wɔn ho da sɛ wɔde wɔn ho ato Yehowa so.—Dw. 22:4, 5.\n“Dɛn Nti na Womaa W’adwene Hinhimii?”\n17. Nneɛma a na Petro bedwinnwen ho fi bere a ohyiaa Yesu mfe abien a na atwam no bi ne dɛn?\n17 Bere a Petro huu Yesu bɛyɛ mfe abien a na atwam no, Petro haree ɔkorow twaa Galilea Po no anadwo a na mframa rebɔ denneennen sɛnea yɛkaa ho asɛm wɔ saa ti yi mfiase no. Nokwarem no, yɛrentumi nhu nea na ɛrekɔ so wɔ ne tirim. Nneɛma pii na na obetumi adwinnwen ho! Ná Yesu asa Petro asebea yare. Ná wama ne kasa a ɛne Bepɔw so Asɛnka no. Ná ɔnam ne nkyerɛkyerɛ ne anwonwade ahorow a ɔyɛe so ada no adi mpɛn pii sɛ ɔno ne Mesia a Yehowa Apaw No no. Asram bi akyi no, ɛda adi sɛ na Petro sintɔ ahorow bi te sɛ ehu a na ɛwɔ ne mu ne n’adwene a na ehinhim no ano abrɛ ase kakra. Ná Yesu apaw Petro mpo sɛ n’asomafo 12 no mu biako! Ne nyinaa akyi no, na ɛrenkyɛ koraa na Petro ahu sɛ ehu da so ara wɔ ne mu na n’adwene nso hinhim.\n18, 19. (a) Ka nea Petro hui wɔ Galilea Po no so no ho asɛm. (b) Dɛn na Yesu yɛe wɔ Petro abisade no ho?\n18 Eduu ahemadakye anaa efi bɛyɛ anɔpa nnɔnabiɛsa kosi bere a owia pue no, Petro gyaee ɔkorow a na ɔrehare no prɛko pɛ tenaa ase yiye. Ɛhɔ no, ohui sɛ biribi nam asorɔkye no so wɔ akyirikyiri! So ɔsram a na ahyerɛn no na na ama hann bi atɔ asorɔkye no so? Dabi, na ade a ohui no gyina ntenten. Ná ɛyɛ onipa! Ná ɛyɛ onipa a ɔrenantew wɔ po no so! Bere a onipa no bɛnee wɔn no, ɔyɛe sɛ nea ɔresian wɔn ho. Ɛbaa saa no, asuafo no koma tui, na ɛyɛɛ wɔn sɛ wɔahu honhom bi. Onipa no kasae, na ɔkae sɛ: “Momma mo bo ntɔ mo yam, ɛyɛ me; munnsuro.” Ná ɛyɛ Yesu!—Mat. 14:25-28.\n19 Petro kae sɛ: “Awurade, ɛyɛ wo ampa a, ka ma memfa nsu no so mmra wo nkyɛn.” Asɛm a odii kan kae yi kyerɛ sɛ na ɔwɔ akokoduru. Esiane sɛ na anwonwade soronko yi ama Petro ani agye kɛse nti, na ɔpɛ sɛ ɔyɛ biribi foforo de kyerɛ sɛ ne gyidi ayɛ den. Ná ɔpɛ sɛ ɔno nso nantew nsu no so bi. Enti, Yesu ka kyerɛɛ no sɛ ɔmmra. Petro si fii ɔkorow no mu na ɔnantew po a ɛrebɔ asorɔkye no so. Wo de, hwɛ sɛnea ɛbɛyɛ sɛ Petro tee nka bere a ɔte sii po no so na ɔnantew te sɛ nea ɔnam asase so no. Ɛbɛyɛ sɛ ne ho dwiriw no bere a na ɔnam po no so rekɔ Yesu nkyɛn no. Nanso, ankyɛ na ne sintɔ foforo daa adi.—Monkenkan Mateo 14:29.\n“Bere a ohuu sɛnea mframa no rebɔ no ehu kaa no”\n20. (a) Dɛn na ɛmaa Petro adwene fii Yesu so, na dɛn na efii mu bae? (b) Asɛm a asuade wom bɛn na Yesu sii so dua kyerɛɛ Petro?\n20 Ná ehia sɛ Petro kɔ so de n’adwene si Yesu so. Ɛyɛ Yesu a na Yehowa honhom wɔ no so no na na wama Petro renantew po a na asorɔkye rebɔ wɔ so no so. Yesu mu gyidi a Petro nyae nti na Yesu ma ɔyɛɛ saa. Nanso, Petro adwene fii Yesu so. Yɛkenkan sɛ: “Bere a ohuu sɛnea mframa no rebɔ no ehu kaa no.” Petro fii ase hwɛɛ sɛnea asorɔkye no rebɔ ɔkorow no ne sɛnea nsu ne ahuru rebɔ pete no, na ehu kaa no. Ebia n’adwene yɛɛ no sɛ ɔremem wɔ ɔtare no mu na nsu no refa no. Bere a ehu kyekyeree no no, ne gyidi so tewee. Ɔbarima a na ɔbɛyɛ obi a ne gyidi yɛ den ma enti wɔtoo ne din Ɔbotan no na afei de na ne gyidi rehinhim ma wafi ase remem te sɛ ɔbo a wɔatow ato nsu mu yi. Ná Petro nim asuguare yiye, nanso saa bere yi de, wamfa ne ho anto ne ho so. Ɔteɛɛm sɛ: “Awurade, gye me!” Ɛnna Yesu soo ne nsa twee no. Afei, bere a wɔda so ara wɔ nsu no so no, Yesu sii asɛm a asuade wom kɛse yi so dua kyerɛɛ Petro sɛ: “Wo a wo gyidi sua, dɛn nti na womaa w’adwene hinhimii?”—Mat. 14:30, 31.\n21. Dɛn nti na ɛyɛ hu sɛ yɛbɛma yɛn adwene ahinhim, na yɛbɛyɛ dɛn atumi adi so?\n21 “Womaa w’adwene hinhimii”—asɛm a ɛho hia sɛ yesusuw ho bɛn ara ni! Sɛ obi adwene hinhim a, ebetumi adi no awu paa. Sɛ yegyaa yɛn ho mu a, ebetumi adidi yɛn gyidi ase ma yɛagu asu wɔ Onyankopɔn som mu. Enti, ɛnsɛ sɛ yɛma yɛn adwene hinhim da! Yɛbɛyɛ dɛn atumi ayɛ saa? Ɛsɛ sɛ yɛde yɛn adwene si nneɛma pa so. Sɛ yɛde yɛn adwene si nneɛma a eyi yɛn hu, ebu yɛn abam, ɛtwetwe yɛn adwene fi Yehowa ne ne Ba no so so a, ɛbɛma yɛn adwene akɔ so ahinhim. Nanso, sɛ yɛde yɛn adwene si Yehowa ne ne Ba no so, nea wɔayɛ, nea wɔreyɛ, ne nea wɔbɛyɛ ama wɔn a wɔdɔ wɔn no nyinaa so a, yebetumi ayi yɛn adwene afi nneɛma a ɛma yɛn gyidi hinhim no so.\n22. Dɛn nti na ɛfata sɛ wusuasua Petro gyidi no?\n22 Bere a Petro ne Yesu kɔtenaa ɔkorow no mu no, mframa no gyaee. Galilea Po no yɛɛ dinn. Petro ne ne mfɛfo asuafo no boom kae sɛ: “Woyɛ Onyankopɔn Ba ampa.” (Mat. 14:33) Saa ahemadakye no, anisɔ hyɛɛ Petro koma mã wɔ po no so. Ná wahu sɛ ɛnsɛ sɛ ɔma ehu ka no ma n’adwene hinhim wɔ Yehowa ne Yesu ho da. Nokwarem no, na ɛsɛ sɛ ɔyɛ nsakrae pii ansa na wabɛyɛ Kristoni a ɔte sɛ ɔbotan sɛnea na Yesu aka ho asɛm no. Nanso, na wasi ne bo sɛ ɔbɛpem akɔ n’anim, na wanya nkɔso. So wo nso woasi wo bo saa? Sɛ woyɛ saa a, wubehu sɛ ɛfata sɛ wusuasua Petro gyidi no.\nDɛn na Petro yɛe de dii n’adwene a na ehinhim wɔ Yesu akyi a obedi no so?\nDɛn na Yesu yɛe de kyerɛe sɛ ohuu adepa a ɛwɔ Petro ho?\nWɔ Galilea Po no so no, dɛn na Petro suae wɔ obi adwene a ɔbɛma ahinhim ho?\nNneɛma bɛn na wopɛ sɛ woyɛ de suasua Petro gyidi no?\nPetro—Ɔbɔɔ Mmɔden Dii Ehu ne N’adwene a na Ehinhim So


Забур 147 CARS - Nnwom 147 AKCB\nEye sɛ wɔto ayeyi nnwom ma yɛn Nyankopɔn,\nɛyɛ fɛ na ɛfata dodo sɛ wɔkamfo no!\n2Awurade kyekyere Yerusalem;\nƆboaboa Israel nnommum ano.\n3Ɔsa wɔn a wɔn koma abotow no yare,\nna ɔkyekyere wɔn akuru.\n4Ɔkyerɛ nsoromma dodow a ɛwɔ hɔ,\nna ɔde obiara din frɛ no.\n5Yɛn Awurade so, na ne tumi yɛ kɛse;\nyɛrente nʼase nwie.\n6Awurade wowaw ahobrɛasefo\nna ɔtotow amumɔyɛfo hwehwe fam.\n7Monto aseda nnwom mma Awurade.\nMomfa sanku nto dwom mma yɛn Nyankopɔn.\n8Ɔde omununkum kata ɔsoro ani;\nɔma asase osu\nma sare nyin wɔ nkoko so.\n9Ɔma anantwi aduan,\nna sɛ kwaakwaadabimma su a, ɔma wɔn aduan.\n10Ɛnyɛ ɔpɔnkɔ ahoɔden na nʼani sɔ\nna ɛnyɛ onipa ahoɔden nso.\n11Na mmom, Awurade ani sɔ nnipa a wosuro no,\nwɔn a wɔde wɔn ho to nʼadɔe a ɛnsa da no so no.\n12Momma Awurade so, Yerusalem;\nkamfo wo Nyankopɔn, Sion,\n13ɔma wʼapon akyi adaban yɛ den,\nna ohyira wo nkurɔfo a wɔte wo mu.\n14Ɔma wʼahye so dwo,\nna ɔde awi ankasa ma wo.\n15Ɔsoma nʼahyɛde kɔ asase so;\nnʼasɛm tu mmirika ntɛm so.\n16Ɔtrɛw sukyerɛmma mu sɛ oguan ho nwi,\nna ɔpete obosu sukyerɛmma sɛ nsõ.\n17Ɔtotow mparuwbo gu fam sɛ mmosea.\nHena na obetumi agyina nʼawɔw dennen no ano?\n18Ɔsoma nʼasɛm no ma ɛnan no;\nɔhwanyan ne mframa, na nsu sen.\n19Wada nʼasɛm adi akyerɛ Yakob,\nne mmara ne ɔhyɛ nsɛm akyerɛ Israel.\n20Ɔnyɛɛ eyi maa ɔman foforo biara ɛ;\nwonnim ne mmara.\nAKCB : Nnwom 147


Wobɛyɛ Dɛn Atumi Ahu Nokware Som? | Asɛmpa\nKENKAN WƆ Abbey Abkhaz Abui Acholi Adhola Afrikaans Aja Ajië Albanian Albanian Sign Language Alur American Sign Language Amharic Angolan Sign Language Arabic Arabic (Morocco) Arabic (Tunisia) Argentinean Sign Language Armenian Armenian (West) Assamese Ateso Attié Aukan Australian Sign Language Austrian Sign Language Awajun Aymara Azerbaijani Azerbaijani (Cyrillic) Balinese Bambara Baoule Basque Bassa (Cameroon) Bassa (Liberia) Batak (Dairi) Batak (Karo) Batak (Simalungun) Batak (Toba) Belize Kriol Bengali Betsimisaraka (Northern) Betsimisaraka (Southern) Betsimisaraka (Southern) Bicol Bislama Bissau Guinean Creole Bolivian Sign Language Bosnian Boulou Brazilian Sign Language British Sign Language Bulgarian Bété Cakchiquel (Western) Cambodian Catalan Cebuano Central Alaskan Yupik Chamorro Changana (Mozambique) Changana (Zimbabwe) Chavacano Chichewa Chilean Sign Language Chin (Hakha) Chin (Kuki) Chin (Tiddim) Chin (Zotung) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chinese Sign Language Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chontal (Tabasco) Chopi Chuabo Chuukese Chuvash Cibemba Cinamwanga Cinyanja Colombian Sign Language Comorian (Ngazidja) Costa Rican Sign Language Croatian Croatian Sign Language Cuban Sign Language Czech Czech Sign Language Damara Dangme Danish Dari Dayak Ahe Dayak Ngaju Digor Douala Drehu Dusun Dutch Dutch Sign Language Ecuadorian Sign Language Edo Efik Emberá (Catío) English Esan Estonian Estonian Sign Language Ewe Fante Faroese Fataluku Fijian Filipino Sign Language Finnish Finnish Sign Language Fon Frafra French French Sign Language Frisian Fulfulde (Cameroon) Futuna (East) Ga Galician Garifuna Georgian German German Sign Language Ghanaian Sign Language Gitonga Gokana Gourmanchéma Gouro Greek Greek Sign Language Greenlandic Guadeloupean Creole Guarani Guarani (Bolivia) Guatemalan Sign Language Guerze Guianese Creole Gujarati Gun Guna Guéré Haitian Creole Hausa Hawu Haya Hebrew Hehe Herero Hiligaynon Hindi Hiri Motu Hmong (White) Honduras Sign Language Hong Kong Sign Language Huastec (San Luis Potosi) Huichol Hungarian Hungarian Sign Language Hunsrik Iban Ibanag Ibinda Icelandic Igbo Iloko Inakeanon Indian Sign Language Indonesian Indonesian Sign Language Irish Isoko Italian Italian Sign Language Japanese Japanese Sign Language Javanese Javanese (Eastern) Jula Kabiye Kabuverdianu Kabyle Kachin Kadazan Kannada Karen (S'gaw) Kazakh Kekchi Khana Khasi Kikamba Kikaonde Kikongo Kikuyu Kiluba Kimbundu Kinande Kinyarwanda Kipende Kirghiz Kiribati Kirundi Kisi Kisii Kisonge Kongo Konkani (Devanagari) Konkani (Roman) Korean Korean Sign Language Kosraean Kpelle Krio Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kurdish Sorani Kwangali Kwanyama Kyangonde Lahu Lamba Laotian Latgalian Latvian Latvian Sign Language Lenje Lhukonzo Lingala Lithuanian Lomwe Lovari Low German Luganda Lugbara Lunda Luo Luvale Luxembourgish Macedonian Macua Macushi Madagascar Sign Language Madi Makasae Malagasy Malawi Sign Language Malay Malayalam Malaysian Sign Language Maltese Mam Mambae (Ermera) Mambwe-Lungu Mandinka Mandjak Mangareva Maninkakan (Eastern) Manipuri Mano Mapudungun Marathi Marquesian (Hiva Oa) Marquesian (Nuku Hiva) Marshallese Mauritian Creole Maya Maya (Mopán) Mayo Mazahua Mazatec (Huautla) Mbukushu Mende Meru Mexican Sign Language Mingrelian Miskito Mixe Mixtec (Guerrero) Mixtec (Huajuapan) Mixtec (Tlaxiaco) Mizo Mongolian Mongolian Sign Language Moore Motu Mozambican Sign Language Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Nahuatl (Veracruz) Nama Navajo Ndau Ndebele Ndebele (Zimbabwe) Ndonga Nengone Nepali New Zealand Sign Language Ngabere Ngangela Ngiemboon Nias Nicaraguan Sign Language Nigerian Pidgin Niuean Norwegian Nyaneka Nyungwe Nzema Odia Okpe Oromo Ossetian Otetela Otomi (Mezquital Valley) Otomi (State of Mexico) Paicî Palauan Panamanian Sign Language Pangasinan Papiamento (Aruba) Papiamento (Curaçao) Paraguayan Sign Language Pemon Pennsylvania German Persian Peruvian Sign Language Piaroa Pidgin (Cameroon) Pidgin (West Africa) Pilagá Polish Polish Sign Language Pomeranian Ponapean Portuguese Portuguese (Portugal) Portuguese Sign Language Pular Punjabi Punjabi (Shahmukhi) Páez Quebec Sign Language Quechua (Ancash) Quechua (Ayacucho) Quechua (Bolivia) Quechua (Cuzco) Quechua (Huallaga Huánuco) Quiche Quichua (Chibuleo) Quichua (Chimborazo) Quichua (Imbabura) Quichua (Pastaza) Quichua (Santiago del Estero) Quichua (Tena) Rapa Nui Rarotongan Romanian Romanian Sign Language Romany (Albania) Romany (Argentina) Romany (Bulgaria) Romany (Eastern Slovakia) Romany (Macedonia) Romany (Macedonia) Cyrillic Romany (Northern Greece) Romany (Romania) Romany (Serbia) Romany (Southern Greece) Roviana Rumanyo Rungus Runyankore Russian Russian Sign Language Rutoro Réunion Creole Saami (North) Salvadoran Sign Language Samoan Sangir Sango Saramaccan Sarnami Sena Senoufo (Cebaara) Sepedi Sepulana Serbian Serbian (Roman) Serbian Sign Language Serer Sesotho (Lesotho) Sesotho (South Africa) Seychelles Creole Shipibo-Conibo Shona Shuar Sidama Silozi Sinhala Slovak Slovak Sign Language Slovenian Slovenian Sign Language Soli Solomon Islands Pidgin Somali Spanish Spanish Sign Language Sranantongo Sunda Susu Swahili Swahili (Congo) Swati Swedish Swedish Sign Language Swiss German Sign Language Tagalog Tahitian Taiwanese Sign Language Tajiki Talian Tamil Tandroy Tankarana Tarahumara (Central) Tarascan Tatar Telugu Tetun Dili Thai Thai Sign Language Tigrinya Tiv Tlapanec Toabaite Toba Tojolabal Tok Pisin Tokelauan Tongan Toraja Totonac Toupouri Tshiluba Tshwa Tsonga Tswana Turkish Turkmen Tuvaluan Twi Tyrewuju Tzeltal Tzotzil Uighur (Cyrillic) Ukrainian Umbundu Urdu Urhobo Uruguayan Sign Language Uruund Uzbek Uzbek (Roman) Valencian Venda Venezuelan Sign Language Vezo Vietnamese Wallisian Warao Waray-Waray Wayuunaiki Wejewa Welsh Wichi Wolaita Wolof Xavante Xhosa Xârâcùù Yacouba Yoruba Yukpa Zande Zapotec (Guevea) Zapotec (Isthmus) Zapotec (Lachiguiri) Zapotec (Villa Alta) Zulu\n1. So nokware som yɛ biako pɛ?\n“Monhwɛ yiye atoro adiyifo ho.”—MATEO 7:15.\nƆsom biako pɛ na Yesu kyerɛɛ n’akyidifo no, ɛno ne nokware som. Ɛte sɛ ɔkwan a ɛrekɔ daa nkwa mu. Yesu kae sɛ: “Nnipa kakraa bi na wohu” saa kwan no. (Mateo 7:14) Ɔsom a egyina Onyankopɔn Asɛm Bible no so nkutoo na ɛsɔ n’ani. Nokware asomfo nyinaa wɔ gyidi biako.—Kenkan Yohane 4:23, 24; 14:6; Efesofo 4:4, 5.\n2. Dɛn na Yesu ka faa atoro Kristofo ho?\n“Wɔpae mu ka wɔ baguam sɛ wonim Onyankopɔn, nanso wɔde wɔn nnwuma pa no.”—TITO 1:16.\nYesu bɔɔ kɔkɔ sɛ atoro adiyifo bɛsɛe Kristosom. Wɔ nnipa ani so no, ɛte sɛ nea wɔyɛ nokware asomfo. Wɔn asɔre ahorow no kyerɛ sɛ wodi Kristo akyi. Nanso wubetumi ahu sɛnea saa nnipa no te ankasa. Ɔkwan bɛn so? Nokware som nkutoo na ɛma yenya nokware Kristofo a wɔda suban pa ne nneyɛe pa adi ma nkurɔfo tumi hu.—Kenkan Mateo 7:13-23.\n3. Wobɛyɛ dɛn atumi ahu nokware asomfo?\nSusuw nneɛma anum yi a yɛde hu wɔn no ho hwɛ:\nNokware asomfo bu Bible no sɛ ɛyɛ Onyankopɔn Asɛm. Wɔbɔ mmɔden de emu nnyinasosɛm bɔ wɔn bra. Enti nokware som nte sɛ ɔsom ahorow a egyina nnipa nsusuwii so no. (Mateo 15:7-9) Nokware asomfo de nea wɔkyerɛkyerɛ afoforo no bɔ wɔn bra.—Kenkan Yohane 17:17; 2 Timoteo 3:16, 17.\nWɔn a wɔyɛ Yesu akyidifo ankasa no hyɛ Onyankopɔn din Yehowa no anuonyam. Yesu maa nkurɔfo huu Onyankopɔn din de hyɛɛ no anuonyam. Ɔboaa nkurɔfo ma wohuu Onyankopɔn, na ɔkyerɛkyerɛɛ wɔn sɛ wɔmmɔ mpae sɛ Onyankopɔn din ho ntew. (Mateo 6:9) Ɔsom bɛn na ɛka Onyankopɔn din ho asɛm kyerɛ afoforo wɔ baabi a wote no?—Kenkan Yohane 17:26; Romafo 10:13, 14.\nNokware Kristofo ka Onyankopɔn Ahenni no ho asɛm. Onyankopɔn somaa Yesu sɛ ɔmmɛka Ahenni no ho asɛm. Onyankopɔn Ahenni no ne adesamma anidaso koro pɛ. Yesu kɔɔ so kaa ho asɛm kosii da a owui. (Luka 4:43; 8:1; 23:42, 43) Ɔkae sɛ n’akyidifo bɛka ho asɛm akyerɛ afoforo. Sɛ obi ba wo nkyɛn sɛ ɔrebɛka Onyankopɔn Ahenni no ho asɛm akyerɛ wo a, w’adwene bɛyɛ wo sɛ ɔyɛ ɔsom bɛn muni?—Kenkan Mateo 24:14.\nYesu akyidifo nyɛ wiase bɔne yi fã. Nea wubetumi de ahu wɔn ne sɛ, wɔnyɛ amanyɔsɛm, na wɔmfa wɔn ho nhyehyɛ basabasa a ɔmanfo yɛ mu. (Yohane 17:16; 18:36) Afei nso, wonsuasua wiase no nneyɛe ne wɔn subammɔne no.—Kenkan Yakobo 4:4.\nNokware Kristofo dodɔ wɔn ho paa. Onyankopɔn Asɛm no a wosua no ma wonya obu ma nnipa a wofi mmusua ahorow nyinaa mu. Mpɛn pii na atoro som de wɔn ho ahyehyɛ amanaman no akodi mu denneennen, nanso nokware asomfo de, wɔnyɛ saa. (Mika 4:1-3) Mmom no, nokware Kristofo fi wɔn komam de wɔn bere ne wɔn ahode boa afoforo, na wɔsan hyɛ wɔn nkuran.—Kenkan Yohane 13:34, 35; 1 Yohane 4:20.\n4. So wubetumi akyerɛ ɔsom a ɛyɛ nokware?\nƆsom bɛn na wɔde wɔn nkyerɛkyerɛ nyinaa gyina Onyankopɔn Asɛm no so, wɔhyɛ Onyankopɔn din anuonyam, na wɔka sɛ Onyankopɔn Ahenni no nkutoo na ɛbɛma adesamma anya ahotɔ? Ɔsom bɛn na emufo dodɔ wɔn ho na wɔmmfa wɔn ho nnhyehyɛ akodi mu? Wususuw sɛ ɛyɛ ɔsom bɛn?—Kenkan 1 Yohane 3:10-12.


Kã Ma Jehovah Adasefo Mbɛsera Wo\nAna ebɛpɛ dɛ isũa pii fa Bible no anaa Jehovah Adasefo ho? Sɛ dɛm a, nna ɔno kã ma Jehovah Adasefo no mu kor mbɛsera wo. Hyehyɛ fɔɔm a ɔwɔ ase ha yi, na Jehovah Adasefo no mu kor a ɔwɔ w’apaamu hɔ no bɛba abɛsera wo.\nYɛdze woho nsɛm a ɔwoara dze bɛma hɛn no bɛyɛ edwuma yie mbrɛ ɔbɛyɛ a yebotum edzi w’ebisadze pɔtsee a ɔnye dɛ obi mbɛsera wo no ho dwuma. Yɛremmfa woho nsɛm no nndzi dwuma fofor biara bio. Iyi nye hɛn Ankorankor Ho Nsɛm A Wɔdze Dzi Dwuma Ho Nhyehyɛɛ no hyia.\nCoronavirus (COVID-19) Ho Nkaabɔ: Wɔ mbea ahorow pii no, yennhyia mu wɔ bagua mu na Jehovah Adasefo no mu kor so remmba mmbɛsera wo. Yɛserɛ wo, sɛ erehyehyɛ fɔɔm yi a, fa wo tɛlefon nɔmba ka ho, na Jehovah Adasefo no mu kor a ɔwɔ w’apaamu hɔ no bɛfrɛ wo.


10 Yehowa ka kyerɛɛ Mose sɛ: 2 “Boro dwetɛ yɛ ntorobɛnto+ abien. Na bere biara a wopɛ sɛ nnipa no bɔ gua+ anaa wotu kɔ baabi foforo no, wɔnhyɛn ntorobɛnto no. 3 Wopɛ sɛ wuhyia asafo no nyinaa a, wɔnhyɛn abien no nyinaa mfrɛ wɔn mmra ahyiae ntamadan no ano.+ 4 Na sɛ wɔhyɛn biako pɛ a, Israel atitiriw a wɔdeda mpempem ano no mmehyia wo.+ 5 “Sɛ mohyɛn torobɛnto no ma ne nnyigyei kɔ soro ba fam a, ɛsɛ sɛ wɔn a wɔte apuei fam+ no fi ase tu. 6 Sɛ mohyɛn ma nnyigyei no kɔ soro ba fam ne mprenu so a, wɔn a wɔte anafo fam+ no befi ase atu. Bere biara a wɔn mu bi betu no, wɔnhyɛn mma nnyigyei no nkɔ soro mmra fam. 7 “Sɛ morefrɛ asafo no abehyiam a, monhyɛn+ ntorobɛnto no, nanso ɛnsɛ sɛ moma nnyigyei no kɔ soro ba fam. 8 Aaron mma asɔfo no na wɔbɛhyɛn ntorobɛnto+ no, na mubedi ahyɛde yi so daa, mo awo ntoatoaso nyinaa mu. 9 “Sɛ ɛba sɛ mo ne mo atamfo a wɔretan mo ani no+ rekɔko a, monhyɛn ntorobɛnto no mfrɛ dɔm.+ Moyɛ saa a, Yehowa mo Nyankopɔn bɛkae mo na wagye mo afi mo atamfo nsam.+ 10 “Sɛ moregye mo ani+ oo, morehyɛ fã+ oo, morefi ɔsram foforo+ bi ase oo, monhyɛn ntorobɛnto no ngu ɔhyew+ ne asomdwoe+ afɔre a mobɛbɔ no so. Moyɛ saa a, ɛbɛyɛ nkae ade wɔ mo Nyankopɔn anim ama mo. Mene Yehowa mo Nyankopɔn.”+ 11 Afei afe a ɛto so abien, ɔsram a ɛto so abien no da a ɛto so aduonu+ no, omununkum no fii Adanse ntamadan+ no so. 12 Ɛbaa saa no, Israelfo no siim fii Sinai sare so, sɛnea wɔn akwantu nhyehyɛe te,+ na omununkum no begyinaa Paran sare so.+ 13 Wotui nea edi kan, sɛnea Yehowa nam Mose so kae no.+ 14 Mmusua abiɛsa a wɔwɔ Yuda nsraban mu no na wodii kan tui sɛnea wɔn dɔm te.+ Nea na ɔda wɔn ano ne Aminadab ba Naason.+ 15 Nea na ɔda Isakar abusuakuw mu dɔm ano ne Suar ba Netanel.+ 16 Nea na ɔda Sebulon abusuakuw mu dɔm ano ne Helon ba Eliab.+ 17 Afei wotutuu ntamadan no,+ na Gerson abusua+ no ne Merari abusua+ no soa kɔe. 18 Na mmusua abiɛsa a wɔwɔ Ruben nsraban mu+ no nso tui sɛnea wɔn dɔm te. Nea na ɔda wɔn ano ne Sedeo ba Elisur.+ 19 Nea na ɔda Simeon abusuakuw+ mu dɔm ano ne Surisadai ba Selumiel.+ 20 Nea na ɔda Gad abusuakuw mu dɔm ano ne Deuel ba Eliasaf.+ 21 Na Kohatfo no soasoaa kronkronbea+ hɔ nneɛma siim kɔe, efisɛ na ɛsɛ sɛ wosi ntamadan no ansa na wɔaba. 22 Na mmusua abiɛsa a wɔwɔ Efraim nsraban+ mu no tui sɛnea wɔn dɔm te. Nea na ɔda wɔn ano ne Amihud ba Elisama.+ 23 Nea na ɔda Manase abusuakuw+ mu dɔm ano ne Pedasur ba Gamaliel.+ 24 Nea na ɔda Benyamin abusuakuw+ mu dɔm ano ne Gideoni ba Abidan.+ 25 Mmusua abiɛsa a wɔwɔ Dan nsraban+ mu no nso tui. Wɔn na wɔbɔɔ asafo no nyinaa kyidɔm,+ na nea na ɔda wɔn ano ne Amisadai ba Ahiesa.+ 26 Nea na ɔda Aser abusuakuw+ mu dɔm ano ne Okran ba Pagiel.+ 27 Nea na ɔda Naftali abusuakuw+ mu dɔm ano ne Enan ba Ahira.+ 28 Bere a Israelfo ne wɔn dɔm tui no, eyi ne nhyehyɛe a wɔyɛ maa wɔn akwantu no.+ 29 Afei Mose ka kyerɛɛ Hobab a ɔyɛ Mose ase Midianni Reuel+ ba no sɛ: “Yɛretu akɔ baabi a Yehowa kae sɛ, ‘Mede bɛma mo’+ no. Bra ma yɛnkɔ, na yɛbɛyɛ wo yiye,+ efisɛ Yehowa aka Israel ho anigyesɛm.”+ 30 Nanso ɔka kyerɛɛ no sɛ: “Merenkɔ, na mɛkɔ me man mu,+ m’abusuafo nkyɛn.” 31 Ɛnna ɔkae sɛ: “Yɛsrɛ wo, nnyaw yɛn na wo na wunim sare yi so baabi a eye sɛ yɛtena, enti bɛyɛ aniwa ma yɛn. 32 Sɛ wo ne yɛn kɔ+ a, papa a Yehowa bɛyɛ yɛn biara no, yɛn nso yɛbɛyɛ wo bi.” 33 Enti wofii Yehowa bepɔw+ no ho tuu nnansa kwan, na Yehowa apam adaka+ no dii wɔn anim nnansa hwehwɛɛ baabi a wɔbɛsoɛ.+ 34 Wotu fii wɔn atenae hɔ no, na Yehowa mununkum+ wɔ wɔn so awia. 35 Na sɛ Adaka no sim sɛ ɛrekɔ a, Mose ka sɛ: “O Yehowa, sɔre ma w’atamfo mmɔ mpete,+ na ma wɔn a wokyi wo no nguan mfi w’anim.”+ 36 Na sɛ ɛbɛsoɛ baabi a, ɔka sɛ: “O Yehowa, san bra Israelfo mpempem huhaa+ no nkyɛn.”


1. Korinter 7 LB – 1 Korintofoɔ 7 ASCB | Biblica\n1. Korinter 7 LB – 1 Korintofoɔ 7 ASCB\n1 Korintofoɔ 7:1-40\nAwadeɛ Ho Afotusɛm\n1Afei, deɛ ɛfa nsɛm a motwerɛ de brɛɛ me no ho nie: Ɛyɛ sɛ ɔbarima nware. 2Nanso, ɛsiane adwamammɔ enti, ɛsɛ sɛ ɔbarima biara nya ɔno ankasa ne yere, na ɔbaa biara nso nya ɔno ankasa ne kunu. 3Ɛsɛ sɛ ɔbarima yɛ nʼasɛdeɛ sɛ okunu na ɔbaa nso yɛ nʼasɛdeɛ sɛ ɔyere na wɔn mu biara boa ne yɔnko. 4Ɔyere onipadua no nyɛ ɔno nko ara dea, na ɛyɛ okunu no nso dea bi. Saa ara nso na okunu no onipadua no nyɛ ɔno nko ara dea, na mmom, ɛyɛ ɔyere no nso dea bi. 5Mommfa mo ho nkame mo ho mo ho. Gye sɛ mo nyinaa pene so ɛberɛ tiawa bi a morebɔ mpaeɛ; na sɛ mowie mpaeɛbɔ no a, monhyia mu, na ɔbonsam ansɔ mo anhwɛ, ɛfiri sɛ, montumi nni mo ho so. 6Menka saa asɛm yi sɛ ɔhyɛ so, na mmom, mereka no sɛ mama mo ho ɛkwan. 7Ɛkaa me nko a na anka mo nyinaa te sɛ me. Nanso, obiara wɔ adom akyɛdeɛ sononko bi a Onyankopɔn de ama no. Yei wɔ nʼakyɛdeɛ na ɔfoforɔ nso wɔ nʼakyɛdeɛ.\n8Afei, asɛm a mereka akyerɛ asigyafoɔ ne akunafoɔ ne sɛ: Ɛbɛyɛ sɛ mo nko ara mobɛtena ase sɛdeɛ mete hɔ yi. 9Na sɛ morentumi nhyɛ mo ho so nso a monkɔwareware. Ɛyɛ sɛ mobɛware sene sɛ mobɛhyɛ mo ho ahometeɛ.\n10Mo awarefoɔ nso, mewɔ ɔhyɛ nsɛm bi a ɛmfiri me na ɛfiri Awurade nkyɛn sɛ: Ɛnsɛ sɛ ɔbaa gyaa ne kunu. 11Sɛ ɛba saa a, ɛnsɛ sɛ ɔware bio; anaasɛ nso wɔka ɔne ne kunu bo mu. Saa ara na ɛnsɛ sɛ okunu nso gyaa ne yere.\n12Mo a moaka no, meka mekyerɛ mo, ɛfiri mankasa, na ɛmfiri Awurade, sɛ Okristoni barima wɔ yere a ɔnyɛ Okristoni na ɔbaa no pene so sɛ ɔne no bɛtena ase a, ɛnsɛ sɛ ɔbarima no gyaa no. 13Saa ara nso na sɛ Okristoni baa wɔ okunu a ɔnyɛ Okristoni na ɔbarima no pene so sɛ ɔne no bɛtena a, ɛnsɛ sɛ ɔbaa no gyaa no. 14Esiane bɔ a ɔbarima a ɔnyɛ Okristoni de ne ho abɔ ɔbaa no enti, Onyankopɔn bɛgye no na ɔbaa a ɔnyɛ Okristoni no nso, ɛsiane bɔ a ɔde ne ho abɔ ɔbarima no enti, Onyankopɔn bɛte ne ho. Sɛ anyɛ saa a, wɔn mma bɛyɛ sɛ abosonsomfoɔ mma, nanso sɛdeɛ ɛte yi deɛ, wɔyɛ kronkron.\n15Na sɛ nso wɔn mu deɛ ɔnyɛ Okristoni no pɛ sɛ ɔte ne ho firi Okristoni no ho a, momma no ɛkwan. Sɛ ɛba saa a, Okristoni no, sɛ ɛyɛ okunu anaa ɔyere no, de ne ho. Onyankopɔn afrɛ mo sɛ montena ase asomdwoeɛ mu. 16Ɔyere a woyɛ Okristoni, ɛbɛyɛ dɛn na woahunu sɛ worentumi nnye wo kunu nkwa? Na okunu a woyɛ Okristoni nso, ɛbɛyɛ dɛn na woahunu sɛ worentumi nnye wo yere nkwa?\n17Mo mu biara ntena ase wɔ akyɛdeɛ a Awurade de akyɛ no no so sɛdeɛ na ɔte a Onyankopɔn frɛɛ no no. Yei ne mmara a mekyerɛ wɔ asafo biara mu. 18Sɛ twetiatwani bi ate Onyankopɔn frɛ a, ɛnsɛ sɛ ɔpepa twetia no ho nsɛnkyerɛnnedeɛ biara. Sɛ ɔbarima nso a ɔntwaa twetia bi ate Onyankopɔn frɛ a, ɛnsɛ sɛ ɔtwa twetia. 19Ɛfiri sɛ, sɛ obi atwa twetia na ɔfoforɔ nso ntwaa twetia no nka hwee. Deɛ ɛho hia ne sɛ wobɛdi Onyankopɔn mmara so. 20Sɛdeɛ obiara te a Onyankopɔn frɛɛ no no, ɔntena no saa ara.\n21Onyankopɔn frɛɛ wo no na woyɛ akoa anaa? Mma ɛno nha wo na sɛ wowɔ ɛkwan bi a wobɛtumi afa so ade wo ho a, fa so. 22Ɛfiri sɛ, akoa a Awurade afrɛ no no yɛ Awurade onipa a ɔde ne ho. Saa ara nso na obi a ɔde ne ho a Kristo afrɛ no no yɛ Kristo akoa. 23Onyankopɔn tɔɔ mo aboɔden, ɛno enti, monnyɛ nkoa mma nnipa. 24Anuanom, ɛsɛ sɛ mo mu biara tena ase wɔ Onyankopɔn mu sɛdeɛ na mote ansa na wɔrefrɛ mo no.\n25Deɛ ɛfa asigyafoɔ nso ho no nie: Mennyaa ɔhyɛ nsɛm biara memfirii Awurade nkyɛn, nanso meka mʼadwene te sɛ obi a Onyankopɔn mmɔborɔhunu enti wɔagye me ato mu. 26Wodwene seesei ɔhaw yi ho a, medwene sɛ, ɛyɛ sɛ onipa tena ase sɛdeɛ ɔte biara. 27Wowɔ ɔyere? Sɛ wowɔ ɔyere a, nyɛ wʼadwene sɛ woregyaa no. Wonwaree anaa? Sɛ wonwaree a, nhwehwɛ ɔyere. 28Nanso, sɛ woware a, wonyɛɛ bɔne. Sɛ ɔbaabunu ware a, ɔnyɛɛ bɔne. Nanso, ɔhaw a saa awadeɛ no de ba no, sɛ ɛkaa me nko a, anka mempɛ sɛ saa ɔhaw no bɛba mo so.\n29Deɛ mekyerɛ ne sɛ, anuanom, ɛberɛ a aka sua. Ɛfiri saa ɛberɛ yi, ɛsɛ sɛ mmarima a wɔawareware tena ase sɛdeɛ wɔnwaree da; 30wɔn a wɔsu yɛ sɛdeɛ wɔn werɛ nhoeɛ; wɔn a wɔsere yɛ sɛdeɛ wɔnni anigyeɛ; wɔn a wɔtɔ yɛ sɛdeɛ deɛ wɔtɔeɛ no nyɛ wɔn deɛ; 31wɔn a wɔde ewiase abɔ wɔn bo yɛ sɛdeɛ wɔnhunuu bi da. Na sɛdeɛ ewiase yi te seesei yi rentena saa nkyɛ.\n32Mempɛ sɛ biribiara ha mo. Ɔbarima a ɔnwareeɛ no, ɛsɛ sɛ ɔde ne ho ma Awurade adwumayɛ; ɛfiri sɛ, ɔbɔ mmɔden sɛ Awurade ani bɛsɔ no; 33nanso ɔbarima warefoɔ de ne ho to ewiase nneɛma so, ɛfiri sɛ, ɔpɛ sɛ ɔsɔ ne yere ani, 34enti wɔtwe no afanu no nyinaa. Ɔbaa a ɔnwareeɛ anaa ɔbaabunu de ne ho ma Awurade adwuma wɔ honam ne honhom fam; nanso ɔbaa a wawareɛ no de ne ho to ewiase nneɛma so, ɛfiri sɛ, ɔpɛ sɛ ɔsɔ ne kunu ani. 35Mereka saa asɛm yi, ɛfiri sɛ, mepɛ sɛ meboa mo. Merenhyehyɛ mmara bi mma mo. Na mmom, mepɛ sɛ moyɛ deɛ ɛyɛ na ɛtene na mode mo ho nyinaa ma Awurade adwuma.\n36Ɔbarima ne ɔbaa a wɔahyehyɛ awadeɛ na afei wɔayɛ wɔn adwene sɛ wɔrenware bio no, sɛ ɔbarima no hunu sɛ ɔnyɛ nʼasɛdeɛ mma ɔbaa no nanso sɛ ɔntumi nhyɛ nʼakɔnnɔ so enti no ɔpɛ sɛ ɔware a, ɛsɛ sɛ ɔware sɛdeɛ ɔhwehwɛ no. Bɔne biara nni yei ho. 37Nanso, ɛyɛ mmom sɛ ɔbɛhyɛ ne ho so na wasi nʼadwene pi sɛ ɔrenware. 38Ɛyɛ sɛ ɔbarima ware deɛ, nanso sɛ anka wanware koraa a na ɛyɛ.\n39Sɛ ɔbaa ɔwarefoɔ kunu te ase a, ɔnne ne ho; na sɛ ne kunu no wu deɛ a, ɔwɔ ho ɛkwan sɛ ɔware ɔfoforɔ a ɔpɛ; nanso ɛsɛ sɛ ɛyɛ Kristo awadeɛ. 40Na sɛ ɔtumi tena ase sɛdeɛ ɔte no nso a, ne ho bɛtɔ no yie. Mʼadwene ni, na megye di sɛ me nso me wɔ Onyame Honhom.\nASCB : 1 Korintofoɔ 7


Samuel Nhoma a Edi Kan 7:1-17\nAdaka no kodii Kiriat-Yearim (1)\nSamuel kae sɛ: ‘Monsom Yehowa nkutoo’ (2-6)\nIsraelfo dii nkonim wɔ Mispa (7-14)\nSamuel buu Israelfo atɛn (15-17)\n7 Enti Kiriat-Yearimfo no bɛfaa Yehowa Adaka no de kɔɔ Abinadab fi+ a ɛwɔ koko so no, na wɔtew ne ba Eleasar ho sɛnea ɛbɛyɛ a ɔbɛhwɛ Yehowa Adaka no so. 2 Adaka no kyɛe wɔ Kiriat-Yearim; edii mfe 20 wɔ hɔ, na Israelfo nyinaa fii ase hwehwɛɛ* Yehowa akyi kwan.+ 3 Ɛnna Samuel ka kyerɛɛ Israelfo nyinaa sɛ: “Sɛ mo koma nyinaa na mode aba Yehowa nkyɛn bio a,+ ɛnde munyi ananafo anyame+ a ɛwɔ mo mu ne Astoret ahoni+ no mfi mo mu, na momfa mo koma nyinaa nni Yehowa akyi na monsom ɔno nkutoo,+ na obegye mo afi Filistifo no nsam.”+ 4 Ɛnna Israelfo no yiyii Baal anyame no ne Astoret ahoni no fii wɔn mu, na wɔsom Yehowa nkutoo.+ 5 Afei Samuel kae sɛ: “Mommoaboa Israel nyinaa ano mmehyia wɔ Mispa,+ na memmɔ Yehowa mpae mma mo.”+ 6 Enti wɔboaboaa wɔn ho ano behyiae wɔ Mispa, na wɔsaw nsu hwie guu fam wɔ Yehowa anim, na wɔyɛɛ akɔnkyen* saa da no.+ Wɔkae wɔ hɔ sɛ: “Yɛayɛ Yehowa bɔne.”+ Afei Samuel fii ase buu Israel atɛn+ wɔ Mispa. 7 Bere a Filistifo no tee sɛ Israelfo aboaboa wɔn ho ano wɔ Mispa no, Filistifo ahemfo no+ baa Israel so. Israelfo no tee no, Filistifo no ho hu tɔɔ wɔn so. 8 Ɛnna Israelfo no ka kyerɛɛ Samuel sɛ: “Kɔ so srɛ Yehowa yɛn Nyankopɔn na ɔmmoa yɛn,+ na onnye yɛn mfi Filistifo nsam.” 9 Afei Samuel faa oguan ba a onum nufu na ɔde no bɔɔ ɔhyew afɔre+ maa Yehowa, na Samuel srɛɛ Yehowa sɛ ɔmmoa Israel, na Yehowa nso gyee no so.+ 10 Bere a Samuel gu so rebɔ ɔhyew afɔre no, Filistifo no bae sɛ wɔne Israel rebɛko. Ɛnna Yehowa maa aprannaa boboom denneennen+ guu Filistifo no so saa da no, na ɔmaa wɔn ani so tan wɔn,+ na wodii nkogu wɔ Israel anim.+ 11 Afei Israel mmarima fii Mispa kotiw Filistifo no, na wokunkum wɔn ara kosii Bet-Kar anaafo fam. 12 Ɛnna Samuel faa ɔbo,+ na ɔde sii Mispa ne Yesana ntam, na ɔtoo no din Ebeneser* kae sɛ: “Yehowa aboa yɛn abesi sesɛɛ.”+ 13 Enti wodii Filistifo so nkonim, na wɔamma Israel asaase so bio,+ na Samuel nna nyinaa mu no, Yehowa ne Filistifo no dii asi.+ 14 Afei nso, nkurow a na Filistifo agye afi Israelfo hɔ no san bedii Israelfo nsam, efi Ekron kosi Gat. Israelfo gyee wɔn nsaase fii Filistifo nsam. Asomdwoe nso baa Israelfo ne Amorifo ntam.+ 15 Samuel nkwa nna nyinaa, obuu Israelfo atɛn.+ 16 Afe biara, na otu kwan kɔ Betel,+ Gilgal,+ ne Mispa,+ na obuu Israel atɛn wɔ saa mmeae yi nyinaa. 17 Nanso na ɔsan ba Rama,+ efisɛ ɛhɔ na na ne fi wɔ, na na obu Israel nso atɛn wɔ hɔ. Osii afɔremuka wɔ hɔ maa Yehowa.+\n^ Anaa “dii awerɛhow hwehwɛɛ.”\n^ Ɛkyerɛ, “Ɔboafo Bo.”


启示录 17 CCB – Adiyisɛm 17 AKCB | Biblica\n启示录 17 CCB – Adiyisɛm 17 AKCB\n1Abɔfo baason no mu ɔbaako a okura nkuruwa ason no baa me nkyɛn bɛkae se, “Bra na menkyerɛ wo ɔkwan a wɔbɛfa so atwe oguamanfo kɛse a ɔte nsu pii so no aso. 2Wiase ahene ne no bɔɔ aguaman, na asase so nnipa bobow wɔ nʼaguaman nsa no mu.”\n3Honhom no faa me ma ɔbɔfo no de me kɔɔ sare so. Ɛhɔ na mihuu sɛ ɔbea bi te aboa kɔkɔɔ bi a wɔakyerɛw din a ɛyɛ abususɛm agu ne ho nyinaa. Na aboa no wɔ ti ason, ne mmɛn du. 4Na ɔbea no hyɛ atadetam kɔkɔɔ a ɔde sika mpɔw a ɛhyerɛn ne nhene a ne bo yɛ den ahyehyɛ ne ho. Na okura sika kuruwa a afide ne aguamammɔ ho nneɛma ayɛ no ma tɔ. 5Na wɔakyerɛw din bi wɔ ne moma so a ne nkyerɛase no wɔ ahintasɛm mu se,\nAsase So Nguamanfo\nNe Akyiwade Na.”\n6Na mihuu sɛ Onyankopɔn nkurɔfo ne Yesu akyidifo a wokum wɔn no mogya abow no.\nMihuu no no, ɛyɛɛ me nwonwa. 7Ɔbɔfo no bisaa me se, “Adɛn nti na ɛyɛ wo nwonwa? Mɛkyerɛ wo ahintasɛm nkyerɛase a ɛwɔ ɔbea no ne aboa no a ɔwɔ ti ason ne mmɛn du a ɔte ne so no. 8Aboa a wuhuu no no na ɔte ase, nanso ɔnte ase bio. Ɔrebefi bun no mu aba ama wɔasɛe no. Sɛ nnipa a wɔte asase so a wɔankyerɛw wɔn din angu ateasefo nhoma no mu ansa na wɔrebɔ wiase no hu aboa no a, ɛbɛyɛ wɔn nwonwa. Na ɔte ase bere bi, nanso mprempren de, ɔnte ase na ɔbɛsan aba.\n9“Nyansa ne ntease ho hia wɔ ha. Eti ason no gyina hɔ ma mmepɔw ason, mmepɔw a ɔbea no tena so. Wɔyɛ ahene baason nso 10a wɔn mu baanum awuwu, na ɔbaako da so di hene na ɔbaako a ɔka ho no mmae. Na sɛ ɔba a obedi hene kakra. 11Aboa no a anka na ɔte ase na afei de, ɔnte ase no yɛ ɔhene a ɔto so awotwe a ɔka baason a wodi kan no ho a ɔrekɔ ne sɛe mu.\n12“Mmɛn du a wuhui no yɛ ahene du a womfii wɔn ahenni ase a wɔbɛma wɔn tumi na wɔne aboa no adi hene dɔnhwerew no. 13Wɔn nyinaa wɔ botae baako, na wɔde wɔn ahoɔden ne wɔn tumi bɛma aboa no. 14Wɔbɛko atia Oguamma no, na ɔno ne nʼakyidifo, agyidifo ne nokwafo a wɔafrɛ wɔn no bedi wɔn so, efisɛ ɔyɛ awuranom mu Awurade ne ahene mu Hene.”\n15Ɔbɔfo no nso ka kyerɛɛ me se, “Nsu a wuhuu sɛ oguamanfo no te so no yɛ nkurow ne nkurɔfo akuwakuw ne aman ne ɔkasa ahorow. 16Mmɛn du ne aboa a wuhuu no no bekyi oguamanfo no. Wɔbɛfa biribiara a ɛwɔ ne ho ama wada adagyaw. Wɔbɛwe ne nam na wɔde ogya ahyew no. 17Efisɛ Onyankopɔn de ahyɛ wɔn koma mu se wɔbɛpene so de wɔn tumi ama aboa no na wadi hene kosi sɛ Onyankopɔn asɛm no bɛba mu de ahyɛ ne botae no ma. 18Ɔbea a wuhuu no no yɛ kurow kɛse a edi asase so ahene no so.”\nAKCB : Adiyisɛm 17


Забур 12 CARS - Nnwom 12 ASCB\n1Boa yɛn, Awurade, na nyamesurofoɔ asa;\nnokwafoɔ ayera wɔ nnipa mu.\n2Obiara di atorɔ kyerɛ ne yɔnko;\nwɔn ano a ɛdɛfɛdɛfɛ no ka nnaadaasɛm.\n3Ma Awurade ntwa nnaadaa ano\nne tɛkrɛma biara a ɛhoahoa ne ho ntwene;\n4wɔn a wɔse, “Yɛde yɛn tɛkrɛma bɛdi nkonim;\nyɛn ano yɛ yɛn dea, na hwan ne yɛn wura?”\n5“Esiane nhyɛ a wɔde hyɛ mmɔborɔni no\nne ohiani apenesie no enti,\nmɛsɔre afei,” Awurade na ɔseɛ.\n“Mɛbɔ wɔn ho ban afiri wɔn a wɔha wɔn ho.”\n6Awurade asɛm yɛ nokorɛ\nte sɛ dwetɛ a wɔasɔne so wɔ fononoo mu,\nna wɔahoa ho mprɛnson.\n7Ao Awurade, wobɛkora yɛn\nna woabɔ yɛn ho ban afebɔɔ afiri saa abɔnefoɔ yi ho,\n8abɔnefoɔ a wɔnenam sɛdeɛ wɔpɛ\nɛberɛ a adasamma de anidie ma afideɛ.\nASCB : Nnwom 12


2 Yohane 1 – Akuapem Twi Contemporary Bible (AKCB) | Biblica\n2 Yohane 1 – Akuapem Twi Contemporary Bible (AKCB)\nMekyerɛw kɔma Awuraa a wɔayi no ne ne mma a medɔ wɔn, nokware no nti. Ɛnyɛ me nko, na mmom, wɔn a wonim nokware no nyinaa dɔ mo, 2efisɛ nokware no te yɛn mu na ɛbɛtena yɛn mu akosi daa:\n3Adom, mmɔborɔhunu ne asomdwoe mfi Agya Nyankopɔn ne Awurade Yesu Kristo, Agya no Ba no nkyɛn, mmra yɛn so nokware ne ɔdɔ mu.\n4Mʼani gyee sɛ mihuu sɛ mo mma no bi te nokware mu sɛnea Agya no hyɛɛ yɛn no. 5Enti mereka akyerɛ wo, Awuraa se, momma yɛnnodɔ yɛn ho. Eyi nyɛ mmara foforo a merehyɛ ama wo. Ɛyɛ mmara a wɔahyɛ ama yɛn fi mfiase. 6Saa ɔdɔ a mereka ho asɛm yi kyerɛ sɛ momma yɛntena ase na yɛnyɛ osetie mma Onyankopɔn. Mmara a mote fii mfiase no kyerɛ sɛ mo nyinaa, montena ase ɔdɔ mu.\n7Nnaadaafo a wonnye nto mu no se Yesu Kristo baa ɔhonam mu no abɔ apete wiase. Saa nnaadaafo yi yɛ atorofo ne Kristo atamfo. 8Monhwɛ mo ho so yiye na moanhwere nea moayɛ ho adwuma na moanya mo akatua wɔ mu no. 9Obiara a ɔntena Kristo nkyerɛkyerɛ mu no nni Onyankopɔn. Na nea ɔtena nkyerɛkyerɛ no mu no wɔ Agya no ne Ɔba no. 10Sɛ obi ba mo nkyɛn na wamfa saa nkyerɛkyerɛ yi ammrɛ mo a, munnnye no wɔ mo fi na munnnye nʼani nso. 11Efisɛ obiara a ogye saa nipa no ka bɔne a ɔyɛ no ho.\nAsɛnka A Etwa To\n12Mewɔ nsɛm pii kyerɛw brɛ mo, nanso mempɛ sɛ mɛfa krataa ne kyerɛwduru so aka. Mmom, mɛba abɛsra mo na me ne mo abɛkasa na ama yɛn anigye awie pɛyɛ.\n13Wo nuabea a Onyankopɔn apaw no no mma kyia wo.\nAKCB : 2 Yohane 1


Nehemia 8 | Intanɛt So Bible| Wiase Foforɔ Nkyerɛaseɛ\nKENKAN WƆ Afrikaans Albanian American Sign Language Amharic Arabic Argentinean Sign Language Armenian Armenian (West) Australian Sign Language Austrian Sign Language Aymara Azerbaijani Azerbaijani (Cyrillic) Batak (Karo) Batak (Toba) Belgian French Sign Language Bengali Bicol Bislama Bolivian Sign Language Brazilian Sign Language British Sign Language Bulgarian Cambodian Cebuano Chichewa Chilean Sign Language Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chinese Sign Language Chitonga Chitonga (Malawi) Chitumbuka Cibemba Colombian Sign Language Costa Rican Sign Language Croatian Croatian Sign Language Cuban Sign Language Czech Czech Sign Language Danish Dutch Dutch Sign Language Ecuadorian Sign Language Efik English Estonian Ewe Fijian Filipino Sign Language Finnish French French Sign Language Ga Galician Georgian German German Sign Language Ghanaian Sign Language Greek Greek Sign Language Guarani Guatemalan Sign Language Gujarati Gun Haitian Creole Hebrew Hiligaynon Hindi Hiri Motu Honduras Sign Language Hungarian Hungarian Sign Language Igbo Iloko Indian Sign Language Indonesian Indonesian Sign Language Irish Sign Language Isoko Israeli Sign Language Italian Italian Sign Language Jamaican Sign Language Japanese Japanese Sign Language Javanese Kannada Kazakh Kenyan Sign Language Kikaonde Kikongo Kikuyu Kiluba Kinyarwanda Kirghiz Kiribati Kirundi Kongo Korean Korean Sign Language Kosraean Latvian Lingala Lithuanian Luganda Luo Luvale Macedonian Madagascar Sign Language Malagasy Malawi Sign Language Malay Malayalam Malaysian Sign Language Maltese Marathi Maya Mexican Sign Language Mozambican Sign Language Myanmar Navajo Nepali New Zealand Sign Language Nias Nicaraguan Sign Language Nigerian Sign Language Norwegian Nzema Oromo Ossetian Otetela Panamanian Sign Language Pangasinan Paraguayan Sign Language Pennsylvania German Persian Peruvian Sign Language Polish Polish Sign Language Portuguese Portuguese (Portugal) Portuguese Sign Language Punjabi Quebec Sign Language Quechua (Ancash) Quechua (Ayacucho) Quechua (Huallaga Huánuco) Romanian Russian Russian Sign Language Salvadoran Sign Language Samoan Sango Sepedi Serbian Serbian (Roman) Sesotho (Lesotho) Shona Silozi Sinhala Slovak Slovak Sign Language Slovenian Slovenian Sign Language South African Sign Language Spanish Spanish Sign Language Sranantongo Swahili Swahili (Congo) Swati Swedish Swedish Sign Language Swiss German Sign Language Tagalog Tahitian Taiwanese Sign Language Tajiki Tamil Tatar Telugu Tetun Dili Thai Thai Sign Language Ticuna Tigrinya Tok Pisin Tongan Tshiluba Tsonga Tswana Turkish Turkmen Tuvaluan Twi Tzotzil Ukrainian Umbundu Uruguayan Sign Language Uzbek Uzbek (Roman) Venda Venezuelan Sign Language Vietnamese Waray-Waray Xavante Xhosa Yoruba Zambian Sign Language Zimbabwe Sign Language Zulu\nWɔkan Mmara no kyerɛkyerɛɛ mu kyerɛɛ ɔman no (1-12)\nWodii Apata Afahyɛ no (13-18)\n8 Ɔman no nyinaa boaboaa wɔn ho ano wɔ abɔnten wɔ Nsu Pon+ no anim. Ɛnna wɔka kyerɛɛ ɔkyerɛwfo* Esra+ sɛ ɔmfa Mose Mmara+ nhoma a Yehowa de maa Israel no+ mmra. 2 Enti bosome a ɛto so ason no da a edi kan no,+ ɔsɔfo Esra de Mmara no baa bagua no anim.+ Saa bere no, na mmarima ne mmea ne obiara a ɔte asɛm a otumi te ase ahyia. 3 Na ɔkenkan no den+ abɔnten wɔ Nsu Pon no anim fi ahemanakye kosii awia,* wɔ mmarima ne mmea ne nnipa foforo a wotumi te nneɛma ase no anim; na ɔman no nyinaa yɛɛ aso tiee+ Mmara nhoma no mu nsɛm. 4 Na ɔkyerɛwfo Esra gyinaa apa a wɔde nnua ayɛ ama nhyiam no so; wɔn a na wogyinagyina ne nifa so ne Matitia, Sema, Anaia, Uria, Hilkia, ne Maaseia, na wɔn a na wogyinagyina ne benkum so ne Pedaia, Misael, Malkiya,+ Hasum, Has-Badana, Sakaria, ne Mesulam. 5 Esra buee nhoma no mu maa ɔman no nyinaa hui, efisɛ na ɔwɔ soro sen wɔn nyinaa. Bere a obuee mu no, nnipa no nyinaa sɔresɔree. 6 Ɛnna Esra de ayeyi maa Yehowa, nokware Nyankopɔn no, Nea ɔyɛ kɛse no. Na ɔman no nyinaa gyee so sɛ, “Amen!* Amen!”+ Na wɔmomaa wɔn nsa so. Afei wɔkotow de wɔn anim butubutuw fam sɔree Yehowa. 7 Na Yesua, Bani, Serebia,+ Yamin, Akub, Sabetai, Hodia, Maaseia, Kelita, Asaria, Yosabad,+ Hanan, ne Pelaia, a wɔn nyinaa yɛ Lewifo no, kyerɛkyerɛɛ Mmara no mu kyerɛɛ ɔman no.+ Saa bere no nyinaa na ɔman no gyinagyina hɔ. 8 Wɔtoaa so kenkan nokware Nyankopɔn no Mmara nhoma no den, na wɔkyerɛkyerɛɛ mu maa emu daa hɔ fann, na wɔboaa ɔman no ma wɔtee nea wɔrekenkan no ase.+ 9 Nehemia a saa bere no na ɔyɛ amrado,* ne ɔsɔfo Esra+ a na ɔyɛ ɔkyerɛwfo, ne Lewifo a na wɔrekyerɛkyerɛ ɔman no ka kyerɛɛ wɔn nyinaa sɛ: “Ɛnnɛ yɛ da kronkron ma Yehowa mo Nyankopɔn.+ Munnni awerɛhow, na munnsu.” Nea ɛte ne sɛ, bere a ɔman no retie Mmara no mu nsɛm no, na wɔn nyinaa resu. 10 Ɔka kyerɛɛ wɔn sɛ: “Monkɔ nkodi mo aduan papa bi* na monnom adɔkɔdɔkɔde, na momfa bi+ nkɔma wɔn a wonni bi, efisɛ ɛnnɛ yɛ da kronkron ma yɛn Awurade. Enti mommma mo werɛ nnhow, na Yehowa mu anigye ne mo abannennen.”* 11 Lewifo no nso ka kyekyee nkurɔfo no nyinaa werɛ sɛ: “Munnyae su! Efisɛ ɛnnɛ yɛ da kronkron, enti mommma mo werɛ nnhow.” 12 Ɛnna nkurɔfo no nyinaa kodidii na wɔnomee, na wɔkyekyɛɛ bi maa afoforo, na wodii ahurusi kɛse+ efisɛ wɔtee nsɛm a wɔka kyerɛɛ wɔn no ase.+ 13 Na da a ɛto so abien no, agyanom mmusua mu mpanyimfo a wɔwɔ ɔman no mu nyinaa ne asɔfo ne Lewifo no boaboaa wɔn ho ano baa ɔkyerɛwfo Esra nkyɛn sɛnea ɛbɛyɛ a Mmara nsɛm no mu ntease a wɔanya no, wobenya bi aka ho. 14 Ɛnna wohui sɛ wɔakyerɛw wɔ Yehowa Mmara a ɔde faa Mose so no mu sɛ, sɛ Israelfo redi bosome a ɛto so ason no mu afahyɛ no a, wɔntenatena apata* ase,+ 15 na ɛsɛ sɛ wɔbɔ dawuru+ na wɔpae mu ka wɔ wɔn nkurow nyinaa mu ne Yerusalem baabiara sɛ: “Monkɔ mmepɔw no so nkɔpɛ ngodua mmaa, nku dua mmaa, ohuadua mmaa, berɛw, ne nnua foforo mmaa mfa mmɛbɔ apata sɛnea wɔakyerɛw no.” 16 Ɛnna ɔman no fii adi kɔpɛɛ bi bae, na wɔde bobɔɔ apata, obiara bɔɔ ne de wɔ ne dan atifi ne n’adiwo ne nokware Nyankopɔn no fi adiwo+ ne mmɔnten so wɔ baabi a ɛbemmɛn Nsu Pon+ no ne Efraim Pon+ no. 17 Enti wɔn a wɔasan aba wɔn man mu no nyinaa bobɔɔ apata, na wɔtenatenaa apata no mu. Efi Nun ba Yosua+ nna no mu besi saa da no, na Israelfo nyɛɛ saa da, na ɛma wodii ahurusi kɛse.+ 18 Na efi da a edi kan kosi da a etwa to no, da biara na wɔkenkan nokware Nyankopɔn no Mmara+ nhoma no; wodii afahyɛ no nnanson, na da a ɛto so awotwe no, wɔyɛɛ nhyiam titiriw sɛnea mmara no kyerɛ.+\n^ Anaa “owigyinae.”\n^ Anaa “Ɛnyɛ hɔ!”\n^ Nt., “sradeduan.”


Awurade nka mʼanim wɔ wʼabufuw mu,\nna ntwe mʼaso nso wɔ wʼabufuwhyew mu.\nHu me mmɔbɔ, Awurade, efisɛ meyɛ mmrɛw;\nAwurade sa me yare\nna me nnompe wɔ ahoyeraw mu.\nMe kra wɔ ahohia mu.\nEnkosi da bɛn, Ao Awurade, enkosi da bɛn?\nSan bra, Awurade, na begye me nkwa;\ngye me, wo dɔ a enni nhuammɔ no nti.\nObi a wawu no renkae wo da,\nhena na ofi ɔda mu kamfo wo?\nApinisi ama mayɛ mmerɛw.\nAnadwo mu nyinaa mede agyaadwotwa fɔw me mpa,\nna me nusu fɔw me sumii.\nAwerɛhow ama mʼani so ayɛ me kusuu.\nƐredum; mʼatamfo nyinaa nti.\nMo nnebɔneyɛfo, montwe mo ho mfi me ho!\nefisɛ Awurade ate me sufrɛ.\nAwurade ate me mmɔborɔsu;\nAwurade tie me sufrɛ.\nMʼatamfo nyinaa anim begu ase\nna wɔn ho adwiriw wɔn;\nna wɔapatuw de fɛre asan wɔn akyi.


2 Beresosɛm 3 | Intanɛt so Bible | Wiase Foforɔ Nkyerɛaseɛ\n2 Beresosɛm 3:1-17\n3 Na Solomon fii ase sii Yehowa fie+ no wɔ Yerusalem, Bepɔw Moria+ so, faako a Yehowa yii ne ho adi kyerɛɛ ne papa Dawid,+ beae a Dawid siesiei wɔ Yebusini Ornan awiporowbea+ hɔ no. 2 Ofii ase sii ofie no n’ahenni afe a ɛto so anan mu, ɔsram a ɛto so abien no da a ɛto so abien no.+ 3 Eyi ne fapem a Solomon to maa nokware Nyankopɔn fie no: Sɛnea kan na wosusuw nneɛma no, ne ntwemu yɛ basafa aduosia, na ne tɛtrɛtɛ yɛ basafa aduonu.+ 4 Abantenten+ a ɛwɔ ofie no anim no, ne ntwemu yɛ basafa aduonu, na ne tenten yɛ basafa ɔha aduonu; ɔde sika amapa duraa emu nyinaa. 5 Na ɔdan kɛse+ no, ɔde ɔpopaw nnua sɛm mu na ɔde sika pa+ duraa ho; afei nso oyiyii mmedua+ ne ntweaban+ nsamaa wɔ so. 6 Bio nso, ɔde aboɔden abo duraa ofie no ho ma ɛyɛɛ fɛ;+ ná sika+ no fi sika kurom. 7 Ɔde sika+ duraa ofie no ne ne mpuran ne n’abobow ano, ne n’afasu ne n’apon ho, na oyiyii kerubim nsamaa wɔ afasu no ho.+ 8 Ɔyɛɛ Kronkron mu Kronkronbea+ no nso; ne ntwemu ne ofie no tɛtrɛtɛ yɛ pɛ: basafa aduonu, na ne tɛtrɛtɛ yɛ basafa aduonu.+ Ɔde sika pa a ne dodow si dwetikɛse ahansia na eduraa mu. 9 Nnadewa+ no mu duru yɛ sika nnwetɛbona aduonum; ɔde sika duraa abansoro adan no nso ho. 10 Ɛnna osen kerubim abien+ sisii Kronkron mu Kronkronbea dan no mu, na ɔde sika duraa ho.+ 11 Na kerubim no, wɔn ntaban+ tenten yɛ basafa aduonu; ntaban no biako tenten yɛ basafa anum, na ɛka ɔdan no fasu; ntaban no biako nso tenten yɛ basafa anum, na ɛka kerubim biako no ntaban.+ 12 Kerubim biako no nso ntaban tenten yɛ basafa anum, na ɛka ɔdan no fasu; ntaban no biako nso tenten yɛ basafa anum, na ɛka kerubim biako no ntaban.+ 13 Kerubim no ntaban a wɔatrɛw mu no tenten yɛ basafa aduonu; wogyinagyina wɔn nan so, na wɔn anim kyerɛ ɔdan kɛse no. 14 Afei nso ɔde ahama bruu+ ne nea ɛbere dum, tankɔkɔɔ ne nwera pa yɛɛ ntwamutam+ na ɔnwenee kerubim wɔ mu.+ 15 Afei ɔyɛɛ adum+ abien wɔ asɔrefie no anim; ne tenten yɛ basafa aduasa anum, na ntaaso+ a ɛwɔ emu biara so no tenten yɛ basafa anum. 16 Ɛnna ɔyeyɛɛ kɔnmuade ntweaban+ de totoo adum no so, na ɔyeyɛɛ biribi te sɛ granate akutu+ ɔha de guu ntweaban no so. 17 Na ɔde adum no sisii asɔredan no anim; biako si nifa na biako nso si benkum, na ɔfrɛɛ nifa de no Yakin, na ɔfrɛɛ benkum de no Boas.+


Yesu, Amanaman Mufo, ne “Nkraman Mma” (Mateo 15) | Ansa na Paulo Benya Po so Akwanhyia (Asomafo Nnwuma 27)\nYesu mfatoho a ɛfa “nkraman mma” ho no, na ɛyɛ animtiaabu anaa?\nNkaedum; ɛyɛ Helani anaa Romani abofra a okura kraman ba (afeha a edi kan A.Y.B. besi afeha a ɛtɔ so mmienu Y.B.)\nBere bi, Yesu pue fii Israel kɔɔ Siria a ɛwɔ Roma mantam mu. Ɔwɔ hɔ no, ɔbaa bi a ɔyɛ Helani bebisaa ne hɔ mmoa. Bere a Yesu rema ɔbaa no mmuae no, ɔyɛɛ mfatoho bi. Ɛte sɛ nea na ɔde wɔn a wɔnyɛ Yudafo no retoto “nkraman mma” ho. Mose Mmara mu no, na wobu nkraman sɛ wɔn ho ntew. (Leviticus 11:27) Enti na Yesu pɛ sɛ obu Helani baa no ne wɔn a wɔnyɛ Yudafo animtiaa anaa?\nƐnte saa koraa. Yesu kyerɛkyerɛɛ mu kyerɛɛ n’asuafo no sɛ, saa bere no, Yudafo na na ɛsɛ sɛ odi kan boa wɔn. Wei nti na ɔmaa Helani baa no mfatoho sɛ: “Ɛnyɛ papa sɛ wɔbɛfa mmofra paanoo atow ama nkraman mma.” (Mateo 15:21-26; Marko 7:26) Helafo ne Romafo mu no, na kraman yɛ afieboa a wɔpɛ n’asɛm paa, na na mmofra ne no di agorɔ. Enti “nkraman mma” a Yesu de dii dwuma no, obi te a, ɛnyɛ animtiaabu na na ɛbɛba n’adwenem. Mmom obehu sɛ wɔn a wɔnyɛ Yudafo no nso ho hia, na Yesu dwen wɔn ho. Enti Helani baa no gyinaa Yesu asɛm no so kaa sɛ: “Ɛyɛ ampa, Awurade; nanso nokwasɛm ne sɛ nkraman mma no di mporoporowa a efi wɔn wuranom pon so gu fam no.” Yesu kamfoo ɔbaa no sɛ wada gyidi kɛse adi, na ɔsaa ne babaa no yare.—Mateo 15:27, 28.\nBere a ɔsomafo Paulo kaa sɛ wɔntwɛn kakra ansa na wɔatoa akwantu no so no, na nyansa wom anaa?\nTaaboo bi a wɔayɛ po so hyɛn mfonini wɔ so; ɛyɛ hyɛn a wɔde fa nneɛma (afeha a edi kan Y.B.)\nNá Paulo te po so hyɛn mu rekɔ Italy, na na mframa kɛse bi rebɔ hyia wɔn. Bere a wogyinaa wɔ baabi no, ɔsomafo no tuu nnipa a aka no fo sɛ, wontu akwantu a aka no nhyɛ da foforo. (Asomafo Nnwuma 27:9-12) Nea Paulo kae yi, na nyansa wom anaa?\nTete no, na wɔn a wɔyɛ adwuma wɔ po so hyɛn mu no nim sɛ, sɛ edu awɔw bere a, ɛyɛ hu sɛ wubetu kwan wɔ Mediterranea po no so. Efi bɛyɛ November 15 kosi bɛyɛ March 15 no, na wobu no sɛ, ɛnsɛ sɛ obiara fa po so. Nanso bere a Paulo kaa sɛ mma wɔmfa po so no, na ɛyɛ bɛyɛ September anaa October. Vegetius yɛ Roma kyerɛwfo bi a ɔtenaa ase bɛyɛ mfe ahasa wɔ asomafo no wu akyi. Ɔkyerɛw faa po so akwantu ho sɛ: “Abosome bi wɔ hɔ a, ɛyɛ ma akwantu. Abosome bi nso, ɛyɛ hu. Nanso abosome a aka no deɛ, wuntumi mfa po so.” (Epitome of Military Science) Vegetius kyerɛe sɛ, efi May 27 kosi September 14 na na ɛyɛ ma po so akwantu; nanso mmere a na ɛyɛ hu sɛ obi bɛfa po so ne September 15 kosi November 11 ne March 11 kosi May 26. Ná Paulo taa fa po so, enti akyinnye biara nni ho sɛ na onim asɛm yi. Ebetumi aba sɛ hyɛn wura no ne nea na ɔreka hyɛn no nso nim asɛm yi, nanso wɔantie Paulo afotu no. Enti po so hyɛn no konyaa akwanhyia.—Asomafo Nnwuma 27:13-44.\nYesu Saa Abayewa Bi ne Ɔsotifo Bi Yareɛ\nBere a Yesu de ɔbaa bi kuromfo totoo nkraman mma ho no, dɛn nti na anha ɔbaa no?\nSo Wunim?—Ɔwɛn-Aban No. 5 2017


Yehowa Ne Mmeresanten Hene—Som No | Adesua\nYehowa Ne Mmeresanten Hene—Som No\n“Nidi ne anuonyam nka mmeresanten Hene . . . no daa.”—1 TIM. 1:17.\nDɛn na ɛwɔ Yehowa nniso ho a ɛka yɛn bɛn no?\nEfi tete nyinaa, dɛn na Yehowa ayɛ de akyerɛ sɛ ɔdɔ adesamma?\nDɛn nti na w’ani gye ho sɛ wobɛsom mmeresanten Hene no?\n1, 2. (a) Hena ne “mmeresanten Hene” no? Adɛn nti na saa abodin no fata no? (Hwɛ mfonini a ɛwɔ adesua yi mfiase no.) (b) Dɛn na ɛwɔ Yehowa tumidi ho a ɛka yɛn bɛn no?\nƆHENE SOBHUZA II dii ade wɔ Swaziland bɛyɛ mfe 61. Ɛnnɛ, wontaa nhu sɛ obi atena agua so akyɛ saa. Sɛ yɛhwɛ nipa nkwa nna a, yebetumi aka sɛ Ɔhene Sobhuza dii ade kyɛe paa, nanso ɔhene bi wɔ hɔ a, ɔno deɛ ɔrenwu mpo na n’ahenni to atwa. Nokwasɛm ni Bible frɛ no “mmeresanten Hene.” (1 Tim. 1:17) Odwontofo bi ma yehu ɔhene Tumfoɔ yi din. Ɔkae sɛ: “Yehowa yɛ Ɔhene kosi mmeresanten, kosi daa.”—Dw. 10:16.\n2 Sɛ wohwɛ bere tenten a Onyankopɔn de adi hene a, worentumi mfa nnipa nniso biara ntoto ho mma ɛnyɛ yiye. Nanso nea ɛka yɛn bɛn Yehowa koraa ne ɔkwan a ɔfa so di ade. Ɔhene bi dii ade wɔ tete Israel mfe 40, na ɔtontonoo Onyankopɔn sɛ: “Yehowa yɛ mmɔborɔhunufo ne ɔdomfo, ne bo kyɛ fuw na n’adɔe dɔɔso. Yehowa na ɔde n’ahengua atim hɔ wɔ ɔsoro; n’ahenni na edi biribiara so.” (Dw. 103:8, 19) Yehowa nyɛ yɛn Hene kɛkɛ na mmom ɔyɛ yɛn soro Agya a ɔdɔ yɛn. Ɛnde, dɛn na Yehowa ayɛ de akyerɛ sɛ ɔyɛ yɛn Agya? Efi bere a Yehowa mma bi tew atua wɔ Eden no, ɔkwan bɛn so na wada ne ho adi sɛ ɔyɛ ɔhene a ɔwɔ tumi? Sɛ yehu nsɛmmisa yi ho mmuae a, ɛbɛka yɛn abɛn Yehowa na yɛde yɛn koma nyinaa asom no.\nMMERESANTEN HENE NO HYEHYƐ ABUSUA\n3. Hena na odi kan wɔ Yehowa abusua mu? Henanom nso na Onyankopɔn bɔɔ wɔn sɛ ne “mma”?\n3 Yebetumi aka sɛ bere a Yehowa bɔɔ ne Ba a odi kan no, n’ani gyei paa! Onyankopɔn ammu no sɛ obi a ɔba fam a ne ho nhia. Mmom na ɔyɛ ne dɔba, na ɔne no mpo bɔɔ abɔfo mpempem a sintɔ biara nni wɔn ho. (Kol. 1:15-17) Bible ka sɛ abɔfo yɛ Onyankopɔn asomfo a wɔde anigye ‘yɛ n’apɛde.’ Yehowa nso di wɔn ni na ɔfrɛ wɔn ne “mma.” Abɔfo no ka Yehowa abusua ho.—Dw. 103:20-22; Hiob 38:7.\n4. Ɛyɛɛ dɛn na nnipa bɛkaa Onyankopɔn abusua ho?\n4 Bere a Yehowa bɔɔ asase wiei no, n’abusua mu trɛwee. Ɔkwan bɛn so? Osiesiee asase no so fɛfɛɛfɛ sɛnea nnipa betumi atena so, na ɛno akyi no ɔbɔɔ onipa a odi kan Adam wɔ ne suban so. (Gen. 1:26-28) Yehowa na ɔbɔɔ Adam, enti na ɔhwɛ kwan sɛ ɔbɛyɛ osetie ama no. Bio nso Yehowa yɛ Agya a ne yam ye, enti ɔmaa Adam akwankyerɛ a ɛbɛboa no. Biribiara nni hɔ a ɛkyerɛ sɛ eyi kyekyeree Adam ketee.—Monkenkan Genesis 2:15-17.\n5. Dɛn na Onyankopɔn de guguu akwan mu a anka ɛbɛma nnipa ahyɛ asase so mã?\n5 Ahemfo pii wɔ hɔ a ɛnyɛ wɔn dɛ sɛ wɔbɛma wɔn manfo tumi ayɛ nneɛma bi, nanso Yehowa nte saa. Yehowa wɔ n’asomfo mu ahotoso, enti otumi de asɛyɛde ahorow hyɛ wɔn nsa. Yɛmfa Adam nyɛ nhwɛso. Ɔmaa no tumi wɔ mmoa so, na ɔkae sɛ ɔntoto wɔn din. Yebetumi aka sɛ na ɛnyɛ adwuma a ɛda fam, nanso na ɛyɛ Adam dɛ sɛ ɔreyɛ saa. (Gen. 1:26; 2:19, 20) Onyankopɔn anhyɛ da ammɔ nnipa mpempem sɛ wɔnhyɛ asase so ma. Mmom ɔbɔɔ ɔhokafo biako a ɔyɛ pɛ maa Adam—ne yere Hawa. (Gen. 2:21, 22) Afei ɔmaa awarefo yi kwan sɛ wɔnwo nhyɛ asase so mã. Esiane sɛ na biribiara di mu wɔ asase so nti, anka nkakrankakra nnipa bɛtrɛw turo no mu ma asase nyinaa adan Paradise. Afei nnipa ne abɔfo nyinaa bɛbom sɛ abusua biako na wɔasom Yehowa daa. Nokwasɛm ni na nhyira nwonwaso bi da hɔ retwɛn Adam ne Hawa! Ampa Yehowa daa ne ho adi sɛ Agya a ɔdɔ ne mma!\nONYANKOPƆN MMA POO NE NNISO\n6. (a) Ɛyɛɛ dɛn na Onyankopɔn mma bi tew atua? (b) Atuatew nyinaa akyi no, adɛn nti na yebetumi aka sɛ nneɛma annye Yehowa nsam?\n6 Awerɛhosɛm ne sɛ Adam ne Hawa annye Yehowa antom sɛ wɔn Hene. Mmom wokodii ɔbɔfo tuatewfo Satan akyi. (Gen. 3:1-6) Nea wɔyɛe no kɔfaa ɛyaw, amanehunu ne owu bɛsoɛɛ wɔne wɔn asefo. (Gen. 3:16-19; Rom. 5:12) Afei deɛ na Onyankopɔn nni asomfo wɔ asase so a wɔyɛ osetie ma no. Ɛnde, eyi kyerɛ sɛ na nneɛma agye Onyankopɔn nsam, kyerɛ sɛ onni tumi biara wɔ asase so bio anaa? Ɛnte saa koraa! Ɔkyerɛe sɛ ɔwɔ tumi. Ɔkwan bɛn so? Ɔpamoo Adam ne Hawa fii Eden turo no mu, na ɔmaa kerubim kɔwɛn turo no kwan ano sɛnea ɛbɛyɛ a wɔrennya kwan nkɔ mu. (Gen. 3:23, 24) Nanso Onyankopɔn kyerɛe sɛ ɔdɔ ne mma ampa. Ná ɛda so ara wɔ n’adwenem sɛ obenya abusua kɛse a abɔfo ne nnipa asoɔmmerɛwfo wom. Enti ɔhyɛɛ bɔ sɛ ɔbɛma ‘aseni’ bi aba abɛsɛe Satan na wapra nea Adam bɔne akɔfa aba nyinaa afi hɔ.—Monkenkan Genesis 3:15.\n7, 8. (a) Eduu Noa bere so no na asase so te sɛn? (b) Dɛn na Yehowa yɛ de tew asase no so? Dɛn na ɔyɛe a enti adesamma abusua no ase anhyew?\n7 Akyiri yi mmarima te sɛ Habel ne Enok yii wɔn ti wɔ asase so, na wɔdaa wɔn ho adi sɛ wodi Yehowa nokware. Nanso nnipa dodow no ara annye Yehowa antom sɛ wɔn Agya ne wɔn Hene. Eduu Noa bere so koraa deɛ na asase no asɛe ma “amumɔyɛ ahyɛ so mã.” (Gen. 6:11) Eyi kyerɛ sɛ na nea ɛrekɔ so wɔ asase so no boro Yehowa ahoɔden so a ɔrentumi nyɛ ho hwee anaa? Momma yɛnhwɛ nea Bible ka wɔ ho.\n8 Bible ka sɛ Yehowa maa Noa adwuma bi. Ɔka kyerɛɛ no sɛ ɔnyɛ adaka kɛse bi a ɔde begye ɔne n’abusua nkwa. Ɔkyerɛɛ no kwan a ɔbɛfa so ayɛ adaka no nyinaa. Onyankopɔn san de adwuma foforo hyɛɛ Noa nsa; ɔkae sɛ ɔnyɛ “trenee sɛnkafo.” (2 Pet. 2:5) Eyi nyinaa kyerɛ sɛ Yehowa dɔ nnipa. Ɛnde, dɛn saa na ebia Noa kaa ho asɛm? Yebetumi aka sɛ ɔbɔɔ nkurɔfo no kɔkɔ sɛ Yehowa de ɔsɛe bi reba enti wɔnsakra wɔn adwene. Awerɛhosɛm ne sɛ wobuu nnua guu wɔn asom. Noa ne n’abusua tenaa amumɔyɛfo a wɔn bra asɛe yi mu mfe pii. Yehowa yɛ Agya a odwen ne mma ho, enti wanyi n’ani amfi Noa ne n’abusua so; ɔbɔɔ anokwafo baawɔtwe yi ho ban. Yehowa maa nsu yiri faa asase so nyinaa de kyerɛe sɛ ɔwɔ nnipa atuatewfo ne abɔfo bɔne no so tumi. Nokwasɛm ne sɛ na nneɛma nnyee Yehowa nsam koraa.—Gen. 7:17-24.\nYehowa tumidi mfii ne nsa da koro mpo (Hwɛ nkyekyɛm 6, 8, 10, 12, 17)\nYEHOWA NNISO WƆ NSUYIRI NO AKYI\n9. Hokwan bɛn na Yehowa de maa nnipa wɔ Nsuyiri no akyi?\n9 Wo deɛ twa ho mfonini: Noa ne n’abusua afi adaka no mu asi asase so; baabiara atew nwann, na mframa pa bi rebɔ fa wɔn ho. Sɛ wɔhwɛ sɛnea Yehowa ahwɛ wɔn abɔ wɔn ho ban a, wonhu aseda a wɔmfa mma no. Enti Noa antwentwɛn ne nan ase koraa; osii afɔremuka bɔɔ afɔre maa Yehowa. Onyankopɔn nso hyiraa Noa ne n’abusua na ɔka kyerɛɛ wɔn sɛ: “Monwo na monnɔɔso na monhyɛ asase so mã.” (Gen. 8:20–9:1) Afei nnipa nyaa hokwan bio sɛ wɔbɛbom sɛ abusua biako asom Yehowa na wɔahyɛ asase so ma.\n10. (a) Nsuyiri no akyi no, ɛyɛɛ dɛn na nnipa san tew Yehowa so atua? Atuatew no hyɛɛ ase wɔ he? (b) Dɛn na Yehowa yɛe na n’apɛde ayɛ hɔ?\n10 Nanso Nsuyiri no anhohoro nnipa sintɔ. Saa ara nso na anyi Satan ne abɔfo atuatewfo no amfi hɔ, enti na wɔn nkɛntɛnso da so wɔ hɔ. Ankyɛ koraa na nnipa atuatewfo maa wɔn homene so tiaa Yehowa nniso. Onipa biako a ɔmaa ne ho so tiaa Yehowa nniso ne Noa banana Nimrod. Bible ka sɛ na Nimrod yɛ “ɔbɔmmɔfo kɛse, na ɔsɔre tiaa Yehowa.” Ɔkyekyee nkurow akɛse te sɛ Babel na osii ne ho hene wɔ “Sinar asase so.” (Gen. 10:8-12) Yehowa botae ne sɛ nnipa ‘bɛhyɛ asase so ma.’ Enti ɔrebɛtena hɔ ma ɔhene tuatewfo yi ayɛ osiakwan? Dɛn paa na mmeresanten Hene no bɛyɛ wɔ ho? Nea Onyankopɔn yɛe ni: Ɔyɛɛ nkurɔfo no kasa basabasa na ɔmaa Nimrod apamfo no ani so tan wɔn. Afei ɔbɔɔ wɔn “hwetee asase so nyinaa.” Baabiara a wɔkɔe no, atoro som ne nnipa nniso bɔne dii wɔn akyi kɔe.—Gen. 11:1-9.\n11. Dɛn na Yehowa de kyerɛe sɛ wannyaw n’adamfo Abraham?\n11 Nsuyiri no akyi no na nnipa som atoro anyame, nanso na nnipa anokwafo bi wɔ asase so a wɔda so ara som Yehowa. Wɔn mu biako ne Abraham. Na ɔwɔ asetena pa wɔ Ur, nanso otiee Yehowa tu fii hɔ kɔtenaa ntamadan mu mfe pii. (Gen. 11:31; Heb. 11:8, 9) Bere a Abraham redi atutena nyinaa, ohyiaa ahemfo pii, na na wɔn mu dodow no ara tete nkurow a wɔabɔ ho ban mu. Nanso wamfa ne ho anto wɔn mu biara so. Yehowa mmom na ɔde ne ho too no so, na ɔbɔɔ ɔne n’abusua ho ban. Odwontofo no kae sɛ Onyankopɔn amma “onipa biara ansisi wɔn, na wɔn nti ɔkaa ahene anim.” (Dw. 105:13, 14) Ná Abraham yɛ Yehowa adamfo na wannyaw no da. Ɔhyɛɛ Abraham bɔ sɛ: “Ahene befi wo mu aba.”—Gen. 17:6; Yak. 2:23.\n12. Dɛn na Yehowa yɛe de kyerɛe sɛ ɔwɔ tumi wɔ Egypt so, na eyi kaa ne nkurɔfo sɛn?\n12 Onyankopɔn hyɛɛ Abraham ba Isak ne ne banana Yakob bɔ sɛ obehyira wɔn na wama ahemfo apue afi wɔn abusua mu. (Gen. 26:3-5; 35:11) Nanso Yakob asefo kɔyɛɛ nkoa wɔ Egypt ansa na bɔhyɛ yi rebam. Eyi kyerɛ sɛ na Yehowa abu n’ani agu ne bɔhyɛ so anaa onni asase so tumi? Ɛnte saa koraa! Yehowa bere soe no, ɔkekaa ne ho na ɔmaa Farao huu ne tumi. Israelfo no de wɔn werɛ hyɛɛ Yehowa mu, na ogyee wɔn de wɔn faa Po Kɔkɔɔ no mu. Saa bere no nyinaa Yehowa daa ne ho adi sɛ ɔsoro oo, asase so oo, ɔno ne Otumfoɔ Pumpuni no. Bio, ɔkyerɛe sɛ ɔyɛ Agya a ɔdɔ ne mma; ɔde ne tumi kɛse no bɔɔ ne nkurɔfo ho ban.—Monkenkan Exodus 14:13, 14.\nYEHOWA BƐYƐƐ ISRAEL HENE\n13, 14. (a) Dɛn na Israelfo ka faa Yehowa nniso ho wɔ dwom bi mu? (b) Ɛbɔ bɛn na Onyankopɔn hyɛɛ Dawid?\n13 Bere a Yehowa gyee Israelfo fii Egypt no ara pɛ na wɔde dwom gyinaa mu yii Yehowa ayɛ. Saa dwom yi wɔ Exodus ti 15. Nkyekyɛm 18 ka sɛ: “Yehowa bedi hene daapem.” Ampa ara Yehowa bɛyɛɛ Israel man foforo no so Hene. (Deut. 33:5) Na Yehowa ne wɔn hene a wonhu no, nanso na ɛnnɔɔso mma wɔn. Bere a Israelfo fii Egypt mfe 400 akyi no, wɔkae sɛ Onyankopɔn mma wɔn ɔhene sɛ aman a aka no. (1 Sam. 8:5) Nanso na Yehowa da so ara yɛ Ɔhene, na eyi daa adi yiye bere a Dawid redi ade wɔ Israel no.\n14 Dawid de apam adaka no baa Yerusalem. Afei bere a ɔmanfo no rebɔ ose redi ahurusi no, Lewifo no too dwom yii Yehowa ayɛ. Wɔkaa biribi a ehia sɛ yɛhyɛ no nsow wɔ 1 Beresosɛm 16:31. Wɔkae sɛ: “Momma wɔnka wɔ amanaman no mu sɛ: ‘Yehowa afi ase di hene!’” Ebia obi bɛka sɛ, ‘Sɛ Yehowa yɛ mmeresanten Hene a, adɛn nti na Bible ka sɛ ofii ase dii Hene saa bere no?’ Sɛ Yehowa de ne tumi yɛ biribi anaa ɔde tumi hyɛ obi nsa ma osi n’anan yɛ biribi a, ɔkwan bi so no na wafi ase redi Hene. Saa asɛm yi bɛboa yɛn ma yɛate biribi titiriw bi ase. Ansa na Dawid rewu no, Yehowa hyɛɛ no bɔ sɛ n’ahenni bɛtena hɔ daa. Ɔkae sɛ: “Mɛma w’aseni bi so afi w’asen mu w’akyi, na mɛma n’ahenni atim.” (2 Sam. 7:12, 13) Saa asɛm yi baa mu bɛboro mfe 1000 akyi. Saa bere no Dawid ‘aseni’ no yii ne ti. Ná ɛyɛ hena, na bere bɛn na ɔbɛyɛɛ Ɔhene?\nYEHOWA PAW ƆHENE FOFORO\n15, 16. Bere bɛn na Yehowa sraa Yesu sɛ obi a obedi Hene daakye? Bere a Yesu wɔ asase so no, ntotoe bɛn na ɔyɛ maa n’Ahenni no?\n15 Afe 29 Y.B. mu no, Yohane Suboni fii ase bɔɔ dawuru sɛ “ɔsoro ahenni no abɛn.” (Mat. 3:2) Bere a Yohane bɔɔ Yesu asu no, Yehowa sraa Yesu sɛ Mesia a daakye ɔbɛyɛ Onyankopɔn Ahenni no so Hene. Yehowa kaa biribi de kyerɛe sɛ ɔdɔ ne Ba Yesu paa. Ɔkae sɛ: “Oyi ne me Ba, nea medɔ no na magye no atom.”—Mat. 3:17.\n16 Bere a Yesu reyɛ ne som adwuma nyinaa, ɔhyɛɛ n’Agya anuonyam wɔ biribiara mu. (Yoh. 17:4) Ade biako a ɔyɛe ne sɛ ɔkaa Onyankopɔn Ahenni ho asɛm, na ɔkyerɛɛ n’akyidifo mpo sɛ wɔmmɔ mpae sɛ saa Ahenni no mmra. (Luka 4:43; Mat. 6:10) Esiane sɛ Yesu bedi Hene daakye nti, ɔka kyerɛɛ nkurɔfo a na wɔsɔre tia no no sɛ: “Onyankopɔn ahenni no wɔ mo mfinimfini.” (Luka 17:21) Anwummere a ade rebɛkye ma Yesu awu no, ɔne n’akyidifo yɛɛ ‘ahenni apam.’ Eyi kyerɛ sɛ n’asuafo anokwafo bi bɛka ne ho ne no adi ade wɔ Onyankopɔn Ahenni mu.—Monkenkan Luka 22:28-30.\n17. Ɔkwan bɛn so na Yesu fii ase dii tumi afe 33 Y.B. mu? Dɛn na ɛsɛ sɛ ɔtwɛn?\n17 Ɛnde, na bere bɛn na Yesu befi ase adi Hene wɔ Onyankopɔn Ahenni so? Ɛnyɛ bere a ɔne n’asuafo no yɛɛ apam no ara na ofii ase dii Hene, efisɛ ade kyee awiabere no wokum Yesu, na n’akyidifo bɔ hwetee. (Yoh. 16:32) Ɛda a ɛto so abiɛsa no, Yehowa kyerɛe sɛ ɔda so ara yɛ Otumfoɔ; onyanee ne Ba no. Pentekoste 33 Y.B. mu no, Yesu fii ase dii Kristofo a wɔasra wɔn asafo no so tumi. (Kol. 1:13) Nanso na Yesu, ‘aseni’ a wɔahyɛ ne ho bɔ no, bɛtwɛn akosi bere bi ansa na wɔde asase so tumi nyinaa ahyɛ ne nsa. Yehowa ka kyerɛɛ ne Ba no sɛ: “Tena me nsa nifa kosi sɛ mede w’atamfo bɛyɛ wo nan ase ntiaso.”—Dw. 110:1.\nSOM MMERESANTEN HENE NO\n18, 19. Sɛ yɛhwɛ sɛnea Yehowa da ne tumidi adi a, ɛsɛ sɛ epusuw yɛn ma yɛyɛ dɛn? Dɛn na yebesua wɔ asɛm a edi hɔ no mu?\n18 Abɔfo ne nnipa atew Yehowa tumidi so atua mfe mpempem. Nanso Yehowa annyae ne tumidi mu da koro mpo. Bio, ɔbɔɔ n’asomfo anokwafo te sɛ Noa, Abraham ne Dawid ho ban hwɛɛ wɔn so. Eyi nyinaa kyerɛ sɛ ɔyɛ Agya a ɔwɔ dɔ ampa. Yɛhwɛ eyi nyinaa a, empusuw yɛn sɛ yɛnkɔ so mmata yɛn Hene no ho na yennye ne tumidi ntom?\n19 Ɛnde, yemmisa sɛ: Sɛn na Yehowa redi Hene nnɛ? Dɛn na yɛbɛyɛ de akyerɛ sɛ yɛwɔ Yehowa Ahenni no afã na yɛrehwɛ kwan sɛ daakye yɛbɛyɛ pɛ na yɛabɛka n’abusua kɛse no ho? Sɛ yɛbɔ mpae sɛ Onyankopɔn Ahenni mmra a, ɛkyerɛ sɛn? Adesua a edi hɔ no bebua nsɛmmisa yi ama yɛn.